open-index/open-wikipedia-markdown huggingface dataset:
ഡെലവെയർ

യുണൈറ്റഡ് സ്റ്റേറ്റ്സിലെ മദ്ധ്യ അറ്റ്ലാന്റിക് പ്രദേശത്തെ അറ്റ്ലാന്റിക് തീരത്ത് സ്ഥിതി ചെയ്യുന്ന സംസ്ഥാനമാണ് **ഡെലവെയർ**. തോമസ് വെസ്റ്റ്, മൂന്നാം ബാരൺ, ഡെ ല വാർ എന്ന ബ്രിട്ടിഷ് പ്രഭുവിന്റെ ബഹ്മാനാർത്ഥമാണ് സംസ്ഥാനത്തിന് ഈ പേരിട്ടിരിക്കുന്നത്.

ഡെൽമാർവ ഉപദ്വീപിന്റെ കിഴക്കൻ ഭാഗത്താണ് ഈ സംസ്ഥാനം സ്ഥിതി ചെയ്യുന്നത്. അമേരിക്കൻ ഐക്യനാടുകളിലെ രണ്ടാമത്തെ ഏറ്റവും ചെറിയ സംസ്ഥാനമാണ് ഡെലവെയർ (റോഡ് ഐലൻഡ് ആണ് ഏറ്റവും ചെറുത്). ജനസംഖ്യയിൽ 45-ആം സ്ഥാനത്തുള്ള സംസ്ഥാനം എന്നാൽ ജനസാന്ദ്രതയിൽ ആറാം സ്ഥാനത്താണ്. ന്യൂകാസിൽ , കെന്റ്, സസെക്സ് എന്നിങ്ങനെ മൂന്ന് കൗണ്ടികളായി ഡെലവെയറിനെ വിഭാഗിച്ചിരിക്കുന്നു. ജനസംഖ്യയിലെ 60%-ഓളം ന്യൂകാസിൽ കൗണ്ടിയിലാണ്.

16-ആം നൂറ്റാണ്ടിൽ യൂറോപ്യന്മാർ എത്തുംമുമ്പ് പല ആദിമ ഗോത്രവർഗ്ഗങ്ങളും ഇവിടെ വസിച്ചിരുന്നു. വടക്ക് വസിച്ചിരുന്ന ലെനാപെ വർഗ്ഗവും തെക്ക് വസിച്ചിരുന്ന നാന്റികോക്ക് വർഗ്ഗവും ഇതിലുൾപ്പെടുന്നു. 1631-ൽ ഡച്ച് വ്യാപാരികളാണ് ഇവിടെ ആദ്യമായി കോളനി സ്ഥാപിച്ചത്. അമേരിക്കൻ വിപ്ലവത്തിൽ പങ്കെടുത്ത 13 സംസ്ഥാനങ്ങളിലൊന്നാണ്. 1787 ഡിസംബർ 17-ന് ഡെലവെയറാണ് അമേരിക്കൻ ഭരണഘടന ആദ്യമായി അംഗീകരിച്ചത്.

## അവലംബം



Image:Dover Delaware.jpg
Image:Old Delaware State House 1.jpg
Image:Lewes Outer Harbor.JPG


വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:ഡെലവെയർ
ഫ്ളൈ ബോയ്സ്

ഒന്നാം ലോകമഹായുദ്ധത്തിൻറെ പശ്ചത്തലത്തിലുള്ള ഒരു അമേരിക്കൻ ചലച്ചിത്രമാണ് **ഫ്ളൈ  ബോയ്സ്**. ജെയിംസ് ഫ്രാങ്കോ, ജെന്നിഫർ ഡെക്കർ, മാര്ട്ടിൻ ഹെൻഡെർസൺ, ജ്‌ഷാൻ റെനോ, അബ്ദുൾ സാലിസ്, ഡേവിഡ് എല്ലിസൺ, ഫിലിപ് വിഞ്ചെസ്റ്റർ, ടെയ്‌ലർ ലാബൈൻ എന്നിവർ വേഷമിട്ട് ടോണി ബിൽ സം‌വിധാനം ചെയ്ത ഈ സിനിമക്ക് തിരക്കഥ എഴുതിയത് ഫിൽ സിയേഴ്സ്, ബ്ലേക്ക് ടി. ഇവാൻസ്, ഡേവിഡ് എസ് വാർഡ് എന്നിവർ ചേർന്നാണ്‌. 1916-ൽ ഫ്രാൻസിലെ 124-ആം എയർ സ്ക്വാഡ്രൺ ആയ ലാഫയറ്റ് എസ്കാഡില്ലിൽ ചേർന്ന ഒരു പറ്റം യുവ അമേരിക്കൻ വൈമാനികരുടെ വായുസേനയിൽ ചേരലും, പരിശീലനവും , യുദ്ധാനുഭവങ്ങളുമാണ്‌ ചിത്രത്തിന്റെ പ്രമേയം.

## ഇതിവൃത്തം

വർഗ്ഗം:ഇംഗ്ലീഷ് ചലച്ചിത്രങ്ങൾ
തുകൽ

thumb|തുകൽ
മൃഗചർമ്മം സംസ്കരിച്ച് നിർമ്മിക്കുന്ന ഒരു ഉൽപ്പന്നമാണ് **തുകല്**‍. ചെരുപ്പ്, വസ്ത്രങ്ങൾ തുടങ്ങിയ നിത്യോപയോഗവസ്തുക്കൾ മുതൽ വ്യാവസായികാവശ്യങ്ങൾക്കും തുകൽ വ്യാപകമായി ഉപയോഗിക്കപ്പെടുന്നു.

## നിർമ്മിതി
മൃഗചർമത്തിൽനിന്ന് രോമവും അധിചർമവും (epidermis) നീക്കംചെയ്തശേഷം ടാനിൻ അടങ്ങുന്ന ലായനികളിൽ കുതിർത്ത് പതം വരുത്തിയാണ് തുകലുണ്ടാക്കുന്നത്. സാധാരണ മൃഗചർമം വളരെവേഗം അഴുകുകയും നശിക്കുകയും ചെയ്യുന്നു. എന്നാൽ ഊറയ്ക്കിടുന്നതോടെ ഇത് ജലത്തിൽ അലേയവും ചീയാത്തതും ആയ തുകൽ ആയിത്തീരുന്നു.

മിക്ക മൃഗങ്ങളുടേയും ചർമം തുകൽ നിർമ്മാണത്തിനുപയോഗിക്കാം. എന്നാൽ കന്നുകാലികൾ, ചെമ്മരിയാട്, ആട്, പന്നി, കുതിര,ഒട്ടകം, നീർനായ (Seal), നീർക്കുതിര (Walruses) എന്നീ മൃഗങ്ങ ളുടെ ചർമമാണ് കൂടുതലായി ഉപയോഗപ്പെടുത്തുന്നത്. മുയൽ,കങ്കാരു, മുതല, ചീങ്കണ്ണി, പാമ്പ്, പല്ലി, ഒട്ടകപ്പക്ഷി, ഒട്ടകം, തിമിംഗിലം, ആന (വിശേഷിച്ച് ആനച്ചെവി) എന്നിവയുടെ ചർമം പകിട്ടാർന്ന ചിലയിനം തുകൽ നിർമ്മിക്കാനുപയോഗിക്കാറുണ്ട്.

## ഗുണമേന്മകൾ
thumb|250px|ആടിന്റെ തോലുകൊണ്ട് തയ്യാറാക്കുന്ന കുടം(തോൽപാത്രം-ജലസംഭരണി)

ഉരഞ്ഞ് തേയ്മാനം സംഭവിക്കുന്നതിനേയും വെള്ളം ഊറി കടക്കുന്നതിനേയും പ്രതിരോധിക്കാനുള്ള ക്ഷമത, മിതമായ താപരോധശേഷി എന്നിവ ഇതുവഴി ചർമത്തിനു ലഭിക്കുന്നു. വലിവുറപ്പ്, ഇലാസ്തികത, വഴക്കം എന്നിവയാണ് ചർമത്തെ അപേക്ഷിച്ച് തുകലിനുള്ള മറ്റു ഗുണങ്ങൾ.

## പ്രമാണങ്ങൾ

വർഗ്ഗം:തുകൽ
വർഗ്ഗം:വ്യാവസായികോൽപ്പന്നങ്ങൾ
ബ്രഹ്മോസ്

കരയിൽ നിന്നും വിമാനങ്ങളിൽ നിന്നും അന്തർവാഹിനികളിൽ നിന്നും വിക്ഷേപിക്കാവുന്ന ഒരു സൂപ്പർ സോണിക്ക് ക്രൂയിസ് മിസൈൽ ആണ് **ബ്രഹ്മോസ്**. ഇന്ത്യൻ ഡിആർഡിഓ യും റഷ്യൻ എൻപിഓഎം ഉം സംയുക്തമായാണ് രൂപീകരിച്ച ബ്രഹ്മോസ് കോർപറേഷൻ ആണ് ഇത് നിർമിച്ചെടുത്തത്.റഷ്യയുടെ തന്നെ [പി-800] ക്രൂയിസ് മിസൈലിനെ ആധാരമാക്കി ആണ് ഇത് നിർമിച്ചിരിക്കുന്നത്. ബ്രഹ്മോസ് എന്ന പേര് വന്നത് ഇന്ത്യയിലെ ബ്രഹ്മപുത്ര നദിയുടെയും റഷ്യയിലെ മോസ്‌ക്വ നദിയുടെയും പേരുകൾ ചേർത്താണ്. 

ഇതാണ് ലോകത്തിലെ ഏറ്റവും വേഗത ഏറിയ ക്രൂയിസ് മിസൈൽ. മിസൈലിന്റെ പരമാവധി വേഗത മാക് 2.8 മുതൽ 3.0 വരെ ആണ്. കര, കടൽ, ആകാശം, വിക്ഷേപിക്കാവുന്ന രീതിയിൽ ആണ് ഇത് നിർമിച്ചിരിക്കുന്നത്. ഇതിന്റെ തന്നെ ഹൈപ്പർ  സോണിക് വിഭാഗത്തിലെ മിസൈൽ ബ്രഹ്മോസ് 2വികസിപ്പിച്ചു കൊണ്ടിരിക്കുന്നു അതിനു പ്രതീക്ഷിക്കുന്ന വേഗത മാക് 7 ആണ്. 2017 ഓടെ അത് ഉപയോഗശഷമമാകും എന്ന് പ്രതീക്ഷിക്കുന്നു.

Missile Technology Control Regime ന്റെ നിബദ്ധനകളുമായി ചേർന്ന് പോകുന്നതിനു വേണ്ടിയാണു ഇതിന്റെ പരമാവധി സഞ്ചരിക്കാവുന്ന ദൂരം 300 കിമി ആയി നിജപ്പെടുത്തിയത്. മിസൈൽ ഗൈഡൻസ് ഇന്ത്യയും പ്രൊപ്പൽഷൻ സിസ്റ്റം റഷ്യയും ആണ് ഉണ്ടാക്കിയിരിക്കുന്നത്.   മിസൈലിന് ആകെ ലഭിച്ചിരിക്കുന്ന ഓർഡർ     US$13 billion. 
## തുടക്കം
2004 മുതൽ വ്യത്യസ്ത രീതീയിൽ നിരവധി പരീക്ഷണങ്ങൾ നടത്തി. അതിൽ ഇന്ത്യൻ കരസേനക്ക് വേണ്ടി പൊക്രാനിൽ നടത്തിയ മാക് 2.8 വേഗതയിൽ 'S' ആകൃതിയിലെ ചലനങ്ങൾ പരീക്ഷിച്ചിരുന്നു. അതുപോലെ തന്നെ നാവികസേനയ്ക്ക് വേണ്ട പരീക്ഷണങ്ങളും നടത്തി   

2008 ൽ ഏകദേശം   നിക്ഷേപിച്ചു തിരുവനന്തപുരത്തുള്ള കേരള ഗവൺമെന്റിന്റെ കെൽടെക് Keltec (BrahMos Aerospace Trivandrum Ltd or BATL), ഏറ്റെടുത്തിരുന്നു . ഇവിടെ മിസൈലിന്റെ പ്രധാന  ഭാഗങ്ങൾ ഉണ്ടാക്കുകയും കൂട്ടിയോജിപ്പിക്കുകയും ചെയ്യുന്നു. ഇവിടെ ആരംഭിക്കാൻ കാരണം കര സേനയിൽ നാവിക സേനയിൽ  നിന്നും ഉള്ള വർധിച്ച ആവശ്യം മൂലമാണ്. മൊത്തം മൂലാധാനത്തിന്റെ $300 million,  50.5% ഇന്ത്യയും ബാക്കി റഷ്യയും ആണ് .

## വികാസം
### കരയിൽ നിന്ന് കരയിലേക്ക് അയക്കാവുന്നതു
### അന്തർവാഹിനിയിൽ നിന്ന് അയക്കാവുന്നതു
### വിമാനത്തിൽ നിന്ന് വിക്ഷേപിക്കുന്നതു
#### ബഹ്‌മോസ്-എ
## ഭാവിലെ വികസനപ്രവർത്തനങ്ങൾ
### ബ്രഹ്മോസ്-2
### ബ്രഹ്മോസ്-എൻ ജി
### UCAV വേരിയന്റ്
## പ്രത്യേകതകൾ
## ഉല്പാദനവും വിന്യാസവും
### ഇന്ത്യ
### നാവികസേനാ
### കരസേനാ
## കയറ്റുമതി
## പ്രമാണങ്ങൾ

## വീഡിയോ
*BrahMos video
*BrahMos part1-Headlines Today
*BrahMos part2-Headlines Today 
*Precision Target hit
വാരം (പട്ടണം)

കണ്ണൂർ ജില്ലയിലെ ഒരു സെൻസസ് ടൗൺ ആണ്‌ **വാരം**. കണ്ണൂർ - മൈസൂർ ഹൈവേയിൽ കണ്ണൂരിൽ നിന്നും 12 കി.മി. മാറിയാണ് വാരം സ്ഥിതിചെയ്യുന്നത്.

## ജനസംഖ്യാ വിവരം
2001 ലെ കണക്കെടുപ്പ് അനുസരിച്ച് ഇവിടുത്തെ ജനസംഖ്യാ 14,739 ആണ്‌. ഇതിൽ പുരുഷന്മാർ 46% ഉം സ്ത്രീകളിൽ 54% ഉം ആണ്‌. ശരാശരി സാക്ഷരത നിരക്ക് 81%. പുരുഷന്മാരിലെ സാക്ഷരത നിരക്ക് 84% ഉം സ്ത്രീകളിലെ സാക്ഷരത നിരക്ക് 78% ഉം ആണ്‌. ജനങ്ങളിൽ 13% ഭാഗം ആറു വയസിനു താഴെ പ്രായമുള്ളവരാണ്‌.

## അവലംബം
വാരം (വിവക്ഷകൾ)

*വാരം - ആഴ്ച എന്ന അർത്ഥത്തിൽ
*വാരം - മലയുടെ ചരിവ് എന്ന അർത്ഥത്തിൽ
*വാരം - കണ്ണൂർ ജില്ലയിലെ ഒരു പട്ടണം.
ചെന്നായ്

നായ്കളൂടെ വർഗ്ഗത്തിൽ പെട്ട വന്യജീവിയാണ്  **ചെന്നായ**.ലോകത്തിലെ വടക്കൻ പ്രദേശങ്ങളിലെ  മിക്ക വനങ്ങളിലും ഇവ കാണപ്പെടുന്നു. ഇവ കൂട്ടമായി ജീവിക്കുന്ന സസ്തനിയാണ്. ഇന്ത്യൻ ചെന്നായ (Canis lupus pallipes) എന്ന വർഗ്ഗമാണ് ഭാരതത്തിൽ കാണപ്പെടുന്നത്. ഒരു കാലത്ത് ഇന്ത്യയിൽ എങ്ങും ഉണ്ടായിരുന്ന ചെന്നായകൾ ഇന്നു ഗുജറാത്ത്, മഹാരാഷ്ട്ര, ഉത്തർപ്രദേശ്, മധ്യപ്രദേശ്, കർണാടകം, വടക്കൻ കേരളം ആന്ധ്രാ സംസ്ഥാനങ്ങളിലെ ചില വനപ്രദേശങ്ങളിലേക്കു മാത്രമായി ചുരുങ്ങിയിരിക്കുന്നു. ഭക്ഷണം തേടി ഇവ കൂട്ടമായി സഞ്ചരിക്കുന്നവരാണ് ഇവ. വളർത്തു മൃഗങ്ങളേയും കുട്ടികളേയും ആക്രമിക്കുന്നതു കാരണം നാട്ടിൻപുറങ്ങളിൽ ചെന്നായ്ക്കളെ കൊന്നൊടുക്കുന്നു. ഇതു മൂലമാണ് ഇവയുടെ സംഖ്യകൾ കുറഞ്ഞു വരുന്നതു. ഇന്ത്യയിൽ ഇതിനെ വംശനാശഭീഷണി നേരിടുന്ന ജീവിയായി കണക്കാക്കുന്നു. ശരാശരി ആയിരത്തോളം ചെന്നായകൾ ഇവിടെ ബാക്കി ഉണ്ടെന്നു കണക്കാക്കുന്നു. ചെന്നായയുടെ ഈ ഉപവർഗ്ഗം ഇന്ത്യയിൽ കൂടാതെ ഇറാൻ,ഇസ്രായേൽ,സിറിയ എന്നീ രാജ്യങ്ങളിലും കണ്ടു വരുന്നു.

ഇന്ത്യൻ ചെന്നായ വടക്കൻ ഉപവർഗ്ഗമായ **ഗ്രേ വുൾഫ്** അഥവാ **ട്രൂ വുൾഫ്** (Canis lupus lupus)-നേക്കാൾ ചെറുതാണ്. രോമം ചാരം അല്ലെങ്കിൽ തവിട്ടു നിറമായി കാണപ്പെടുന്നു.

## ഭക്ഷണം
മ്ലാവ്, മാൻ, കാട്ടുപന്നി എന്നിവയെ ഒക്കെ ഭക്ഷിക്കും. ഒരു സമയത്ത് അതിന്റെ തൂക്കത്തിന്റെ രണ്ടിരട്ടിവരെ ഭക്ഷിക്കും. പിന്നെ ഒരാഴ്ചവരെ ഭക്ഷണമില്ലാതെ ജീവിക്കാനാവും.

## പ്രജനനം
5-6 കുഞ്ഞുങ്ങളെ പ്രസവിക്കുന്നു. ആണാണ് പ്രസവിച്ചു കിടക്കുന്ന കാലത്ത് അമ്മയ്ക്കും കുട്ടികൾക്കും വേണ്ട ഭക്ഷണം എത്തിച്ചു കൊടുക്കുന്നത്.

## പ്രമാണങ്ങൾ

വർഗ്ഗം:മാംസഭോജികൾ
വർഗ്ഗം:സസ്തനികൾ
വർഗ്ഗം:ചെന്നായ്ക്കൾ

## മറ്റ് ലിങ്കുകൾ

* High-Resolution Images of the Canis Lupus Brain
* Return of gray wolf to Yellowstone park 
* The Fear of Wolves: A Review of Wolf Attacks on Humans 
* The International Wolf Center
* WolfSource 
* Watch ''Death of a Legend''  and Cry of the Wild''  by Bill Mason
ചെന്നായ

*ചെന്നായ്, നായയുടെ മാതൃ സ്പീഷീസ് ആയ ഇംഗ്ലീഷിലെ വൂൾഫ് (*Canis lupus*). 
*ഇന്ത്യൻ കാട്ടുനായ, ഒരുതരം ഇന്ത്യൻ കാനിഡ്. മലയാളത്തിൽ ചെന്നായ എന്ന് സാധാരണ വിളിക്കുന്ന ജീവി (*Cuon alpinus*).
ആര്യങ്കാവ് പൂരം

ആര്യങ്കാവ് ദേവി പറയിപെറ്റ പന്തിരുകുലത്തിലെ കരയ്ക്കലമ്മയാണെന്ന ഒരു വിശ്വാസം നിലനിൽക്കുന്നുണ്ട്.
ലഘു|ചെറുകാട്ടുപുലം തട്ടകദേശക്കാർ പൂരത്തിന് കുതിരയെ എഴുന്നള്ളിക്കുന്നു.
തൊണ്ണൂറ്റിയാറ് ദേശങ്ങളുടെ പൂരം എന്നറിയപ്പെടുന്ന ആരിയങ്കാവ് പൂരം എല്ലാവർഷവും മീനമാസം 21-ആം തിയ്യതി പാലക്കാട് ജില്ലയിൽ ഒറ്റപ്പാലം താലൂക്കിൽ ഷൊറണൂരിനടുത്തുള്ള കവളപ്പാറ ആരിയങ്കാവ് ഭഗവതിക്ഷേത്രത്തിൽ നടന്നുവരുന്നു. കവളപ്പാറ, ചെറുകാട്ടുപുലം, കൂനത്തറ വടക്കുംമുറി, കൂനത്തറ തെക്കുംമുറി, ത്രാങ്ങാലി, മാന്നന്നൂർ, ചുഡുവാലത്തൂർ, ഷൊറണൂർ, നെടുങ്ങോട്ടൂർ, പനയൂർ, കള്ളേക്കാട് എന്നീ തട്ടകങ്ങളിൽനിന്ന് ആർപ്പുവിളികളുമായി പൊയ്ക്കുതിരകളേയും കൊണ്ട് തട്ടകദേശക്കാർ പൂരത്തിൽ പങ്കാളികളാവുന്നു. ഇവരുടെ കുതിരക്കളി കഴിഞ്ഞതിനുശേഷം താലപ്പൊലി, മേളം, കോമരങ്ങൾ എന്നിവയുടെ അകമ്പടിയോടെ മുണ്ടായ ദേശത്തിന്റെ മുണ്ടായ കൊടിച്ചി എന്ന പെൺകുതിരയെ ക്ഷേത്രാങ്കണത്തിലേക്ക് ആനയിക്കുന്നു. മുണ്ടായ കൊടിച്ചി ക്ഷേത്രമുറ്റത്തെത്തി കളിച്ചിറങ്ങിയതിനുശേഷം തട്ടകദേശങ്ങളിലെ ഹരിജനങ്ങളുടെ പൂതൻ, തിറ, വെള്ളാട്ട്, ഇണക്കാളകൾ എന്നിവ ഭഗവതിയെ തൊഴുതിറങ്ങുന്നു. തുടർന്ന് ചെറിയ വെടിക്കെട്ടോടെ പകൽ്പ്പൂരം സമാപിക്കുന്നു. സാധാരണ വേലപൂരങ്ങളിലേതുപോലെ ആനയെഴുന്നള്ളിപ്പ് ഇവിടെയില്ല എന്നത് ശ്രദ്ധേയമാണ്.
രാത്രിയിൽ ക്ഷേത്രമുറ്റത്ത് വിവിധ കലാസാംസ്കാരിക പരിപാടികൾ, കൂത്തുമാടത്തിൽ ശ്രീരാമപട്ടാഭിഷേകം തോല്പ്പാവക്കൂത്ത് എന്നിവ അരങ്ങേറുന്നു

വർഗ്ഗം:കേരളത്തിലെ ഉത്സവങ്ങൾ
നത്ത്

ലഘു|നത്തുകൾ
മൂങ്ങ വർഗത്തിൽപ്പെട്ട വലിപ്പം കുറഞ്ഞ പക്ഷിയാണ് **നത്ത്**. ഇവ സ്ട്രിഗിഡേ (Strigidae) കുടുംബത്തിൽ ഉൾപ്പെടുന്നു. പരന്നതും വൃത്താകൃതിയിലുള്ളതുമായ മുഖവും വലിപ്പമേറിയ കണ്ണുകളും ഇവയുടെ പ്രത്യേകതകളാണ്. 

കൂർത്തു വളഞ്ഞതും തടിച്ചതുമായ ചുണ്ടിന് പരുന്തിന്റെ ചുണ്ടിനോട് സാദൃശ്യമുണ്ട്. മൈനയോളം വലിപ്പമുള്ള ഇവയുടെ കഴുത്ത് വളരെ ചെറുതാണ്. കൂർത്ത് ബലിഷ്ഠമായ നഖങ്ങളാണ് ഇവയുടെ മറ്റൊരു പ്രത്യേകത.

## വിവിധയിനം നത്തുകൾ
നത്തുകൾ പലതരത്തിൽ ഉണ്ട്, ചിലവ തലയുടെ ആകൃതിയിലും നിറത്തിലും മറ്റുള്ളവയിൽ നിന്ന് വ്യത്യസ്തമാണ്.

ലഘു|പുള്ളി നത്ത്
### [[പുള്ളി നത്ത്]] (Spotted owlet)
ശാസ്ത്രനാമം: അതീനെ ബ്രാമ (Athene brama). തവിട്ടുകലർന്ന ചാരനിറമുള്ള ഇവയുടെ ശരീരത്തിലെ വെളുത്ത നിറമുള്ള പുള്ളികളാണ് ഈ പേരിന് അടിസ്ഥാനം.

### ചെമ്പൻനത്ത് (Barred jungle owlet)
ശാസ്ത്രനാമം: ഗ്ളോസിഡിയം റേഡിയേറ്റം (Glaucidium radiatum). വൃക്ഷങ്ങൾ ധാരാളമുള്ള പ്രദേശങ്ങളിൽ കാണപ്പെടുന്ന ഇവയുടെ ശരീരത്തിന് നല്ല ചെമ്പിച്ച തവിട്ടുനിറമാണ്. ഉദരഭാഗത്തിന് വെളുത്ത നിറവും.
ലഘു|ചെമ്പൻ നത്ത്

### പുള്ളുനത്ത് (Brown hawk-owl)
പുള്ളി നത്തിനെക്കാൾ വലിപ്പം കൂടിയ ഇനമാണ് പുള്ളുനത്ത്. ശാസ്ത്രനാമം: നിനോക്സ് സ്കുറ്റുലേറ്റ (Ninox scutulata). വണ്ടുകളെയും പാറ്റകളെയും പറക്കുന്ന സമയത്ത് തുരത്തിപ്പിടിക്കുകയാണ് ഇവയുടെ പതിവ്. 

### ചെവിയൻനത്ത് (Collared scops owlet)
മറ്റു നത്തുകളിൽനിന്നു വ്യത്യസ്തമായ ഇവയുടെ കണ്ണുകൾക്ക് തവിട്ടുനിറമാണുള്ളത്. ശാസ്ത്രനാമം: ഓറ്റസ് ബക്കാമീണ (Otus bakkamoena). നത്തുകൾ പുറപ്പെടുവിക്കുന്ന ശബ്ദവ്യത്യാസത്തിൽനിന്നാണ് ഓരോ ഇനത്തെയും തിരിച്ചറിയുന്നത്. ജനു.-മേയ് മാസങ്ങളാണ് നത്തിന്റെ പ്രജനനകാലം. വെളുത്ത നിറമുള്ള 34 മുട്ടകളാണിടുന്നത്. മരങ്ങളിലും കെട്ടിടങ്ങളിലും മറ്റുമുള്ള പൊത്തുകൾക്കുള്ളിൽ ചപ്പുചവറുകൾ ഉപയോഗിച്ച് ഇവ കൂടുണ്ടാക്കുന്നു.

## ഇതും കാണുക
മൂങ്ങ

വർഗ്ഗം:പക്ഷികൾ
വർഗ്ഗം:മൂങ്ങകൾ
നച്ചെലി

സസ്തനി വർഗ്ഗത്തിൽപ്പെട്ട ഏറ്റവും ചെറിയ ജീവിയാണ് **നച്ചെലികൾ** (Shrews). കേരളത്തിൽ ചിലയിടങ്ങളിൽ ഇവ **നൊച്ചൻ** എന്നാണ് അറിയപ്പെടുന്നത്. സോറിക്കോമോർഫ(Soricomorpha) ജന്തുഗോത്രത്തിലെ സോറിഡെ (Soricidae) കുടുംബത്തിൽപ്പെടുന്ന കീടഭോജിയാണിത്. ശാസ്ത്ര നാമം: സങ്കസ് മ്യൂറിനസ്(Suncus murinus). നച്ചെലികൾക്ക് എലികളോടു രൂപസാദൃശമുള്ളതിനാൽ പലപ്പോഴും ചുണ്ടെലികളായി തെറ്റിദ്ധരിക്കപ്പെടാറുണ്ട്. വീടുകളിൽ കാണപ്പെടുന്ന സാധാരണ എലികളോട് ഇവയ്ക്ക് വംശഗതിപരമായി യാതൊരു ബന്ധവുമില്ല. ഇതിന്റെ വർഗത്തില്പ്പെട്ട  എട്രസ്ക്കൻ നൊച്ചൻ (Suncus etruscus) കരയിൽ ജീവിക്കുന്ന ഏറ്റവും ചെറിയ സസ്തനിയാണ്. ലോകത്താകമാനം 170-ൽ അധികം ഇനം നച്ചെലികളുണ്ട്. ആസ്ത്രേലിയയിലും ധ്രുവപ്രദേശങ്ങളിലും നച്ചെലികൾ കാണപ്പെടുന്നില്ല. 

## ശരീരപ്രകൃതി
നച്ചെലികളെ പ്രധാനമായും രണ്ടായി തരം തിരിച്ചിരിക്കുന്നു: ചുവന്ന പല്ലുള്ളവയും വെളുത്ത പല്ലുള്ളവയും. യൂറോപ്പിലും ഏഷ്യയിലും സാധാരണ കാണുന്നത് ചുവന്ന പല്ലുകളുള്ള ഇനത്തെയാണ്. ഇവ എലികളോട് രൂപസാദൃശ്യമുള്ളവയാണെങ്കിലും ഇവയുടെ കണ്ണുകളും ചെവികളും എലികളുടേതിനേക്കാൾ വലിപ്പം കുറഞ്ഞതാണ്. ഇവയുടെ ശരീരം 10-12 സെ.മീ-ഉം വാൽ മൂന്നര സെന്റിമീറ്ററോളവും നീളമുള്ളതാണ്. മുമ്പോട്ടു തള്ളിനില്ക്കുന്ന മോന്തയിൽ നീളം കൂടിയ മീശരോമങ്ങളുണ്ടായിരിക്കും. ഇവയുടെ പുറംഭാഗത്തിന് ചാരമോ തവിട്ടോ നിറവും ഉദരഭാഗത്തിന് മങ്ങിയ വെളുപ്പുനിറവുമായിരിക്കും. വടക്കേ അമേരിക്കയിൽ കാണപ്പെടുന്നയിനം നച്ചെലികൾ ചുവന്ന പല്ലുകളുള്ളവയും വാലിനു നീളം കുറഞ്ഞവയും പ്രജനനകാലത്ത് വാൽ വീർത്തുവരുന്നവയുമാണ്. ജല നച്ചെലി(water shrew)യുടെ ശരീരം 15-18 സെന്റിമീറ്ററും വാൽ 4-6 സെന്റിമീറ്ററും നീളമുള്ളതാണ്.
## ജീവിതരീതി
പുല്ലുകൾക്കിടയിൽ തുരങ്കങ്ങളുണ്ടാക്കി ജീവിക്കുന്നവയാണെങ്കിലും നച്ചെലികളെ തുരങ്കത്തിനു വെളിയിലോ പുല്ലുകൾക്കിടയിലോ സാധാരണ കാണാറില്ല. ഇവ പുറപ്പെടുവിക്കുന്ന ഉച്ചത്തിലുള്ള ശബ്ദമാണ് ഇവയെ തിരിച്ചറിയാൻ സഹായകമാകുന്നത്. ശരീരത്തിന്റെ പാർശ്വഭാഗങ്ങളിൽ ദുർഗന്ധമുള്ള ദ്രാവകം സ്രവിക്കുന്ന ഗ്രന്ഥികളുണ്ട്. ഈ സ്രവം പൂച്ച, പാമ്പ് തുടങ്ങിയ ഇരപിടിയന്മാരിൽനിന്ന് രക്ഷപെടാൻ നച്ചെലികളെ സഹായിക്കുന്നു. 

ചുവന്ന പല്ലുകളുള്ള നച്ചെലികൾക്കും സാധാരണ നച്ചെലികൾക്കും 15 മാസക്കാലമേ ആയുസ്സുള്ളൂ. കുള്ളൻ നച്ചെലി(pygmy shrew)കളും സാധാരണ നച്ചെലികളും മറ്റു ചില ഇനങ്ങളും മൂന്നുമണിക്കൂർ ഇടവിട്ട് ഭക്ഷണം കഴിക്കുകയും വിശ്രമിക്കുകയും ചെയ്യുന്നു. രാത്രി കൂടുതൽ സമയവും ഇരതേടുന്ന ഇവയ്ക്ക് അധികസമയം ഭക്ഷണമില്ലാതെ ജീവിക്കാനാകില്ല. രണ്ടോ മൂന്നോ മണിക്കൂർ ഭക്ഷണം വൈകിയാൽ ഇവ ചത്തു പോകാനിടയാകുന്നു. അതിനാൽ ഇവ ജീവിതത്തിലെ ഏതാണ്ട് മുഴുവൻ സമയവും ഭക്ഷണം തേടി നടക്കുന്നു. അന്തരീക്ഷ താപനില കുറയുന്നതിനനുസരിച്ച് ഇവയ്ക്ക് ഭക്ഷണം ലഭ്യമാകേണ്ട കാലയളവിനും കുറവുവരുന്നു.
 
## പ്രത്യുല്പാദനം
നച്ചെലികൾ വർഷത്തിൽ രണ്ടുപ്രാവശ്യം പ്രസവിക്കുന്നു. ഗർഭകാലം 13-21 ദിവസങ്ങളാണ്. ഒരു പ്രജനനകാലത്ത് 4-8 കുഞ്ഞുങ്ങളുണ്ടാകുന്നു. പിറന്ന് 18-21 ദിവസങ്ങൾക്കു ശേഷമേ കുഞ്ഞുങ്ങൾ കണ്ണു തുറക്കുകയുള്ളൂ. മൂങ്ങ, കുറുക്കൻ, മരപ്പട്ടി എന്നിവ നച്ചെലിക്കുഞ്ഞുങ്ങളെ പിടിച്ചു ഭക്ഷിക്കുന്നു. അതിനാൽ പ്രായപൂർത്തിയെത്തുന്നതിനുമുമ്പേ അധികം കുഞ്ഞുങ്ങളും നഷ്ടമാകുന്നു. പൂച്ചകളും നച്ചെലിക്കുഞ്ഞുങ്ങളെ പിടിക്കുമെങ്കിലും അവയെ ഭക്ഷിക്കാറില്ല. 

## പ്രമാണങ്ങൾ

വർഗ്ഗം:സസ്തനികൾ
വർഗ്ഗം:എലികൾ
ജോർജിയ (യു.എസ്. സംസ്ഥാനം)

യുണൈറ്റഡ് സ്റ്റേറ്റ്സിലെ ഒരു സംസ്ഥാനമാണ് **ജോർജിയ**. അമേരിക്കൻ വിപ്ലവത്തിൽ ബ്രിട്ടനെതിരെ പോരാടിയ പതിമൂന്ന് കോളനികളിൽ ഒന്നാണിത്. പതിമൂന്ന് കോളനികളിൽ അവസാനമായി സ്ഥാപിക്കപ്പെട്ടതിതാണ്. 1788 ജനുവരി രണ്ടിന് ജോർജിയ യുണൈറ്റഡ് സ്റ്റേറ്റ്സ് ഭരണഘടന അംഗീകരിക്കുന്ന നാലാമത്തെ സംസ്ഥാനമായി. 1861 ജനുവരി 21-ന് യൂണിയൻ അംഗത്വം പിൻവലിച്ചുകൊണ്ട് ജോർജിയ ആദ്യ ഏഴ് കോൺഫെഡറേറ്റ് സംസ്ഥാനങ്ങളിൽ ഒന്നായി. 1870 ജൂലൈ 15-ന് യൂണിയനിലേക്ക് വീണ്ടും ചേർക്കപ്പെട്ട അവസാന സംസ്ഥാനമായി. 2010ലെ കണക്കുകൾ പ്രകാരം 9,687,653 ജനസംഖ്യയുള്ള ജോർജിയ അക്കാര്യത്തിൽ രാജ്യത്തെ ഒൻപതാം സ്ഥാനത്തുള്ള സംസ്ഥാനമാണ്, 153,909 km2(59,425 ചതുരശ്ര മൈൽ) വിസ്തീർണ്ണമുള്ള ഈ സംസ്ഥാനം വിസ്തീർണ്ണത്തിൽ 24-ആം സ്ഥാനത്തുമാണ്.അറ്റ്ലാന്റയാണ് തലസ്ഥാനവും ഏറ്റവുമധികം ജനസംഖ്യയുള്ള നഗരവും. തെക്ക് ഫ്ലോറിഡ, കിഴക്ക് അറ്റ്ലാന്റിക് സമുദ്രം, തെക്കൻ കരൊലൈന, പടിഞ്ഞാറ് അലബാമ, തെക്ക്-പടിഞ്ഞാറ് ഫ്ലോറിഡ, വടക്ക് ടെന്നസി, വടക്കൻ കരൊലൈന എന്നിവയാണ് ജോർജിയുടെ അതിരുകൾ.
350px|thumb|ജോർജിയുടെ ഭൂപടം
## അവലംബം



Image:Georgia Aquarium Jan 2006.jpg
Image:View of the Biltmore from the Palomar, Midtown Atlanta GA.jpg
Image:Beach and Boardwalk on Jekyll Island.jpg


വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:ജോർജിയ (യു.എസ്. സംസ്ഥാനം)
ടൂത്ത് പേസ്റ്റ്

thumb|200px|ട്യൂബിൽ നിന്നും ടൂത്ത് പേസ്റ്റ് ബ്രഷിലേക്ക് തേച്ച് പിടിപ്പിക്കുന്നു
പല്ല് തേച്ച് വൃത്തിയാക്കാനുപയോഗിക്കുന്ന ഒരു രാസപദാർതഥമാണ് ടൂത്ത് പേസ്റ്റ്. പല്ലുകളുടെ പ്രതലം ഉരച്ചു വൃത്തിയാക്കുന്നതിനാവശ്യമായ അപഘർഷകങ്ങൾ (abrasives), പതയുണ്ടാക്കുന്ന വസ്തുക്കൾ (foaming agents), ബന്ധകങ്ങൾ, സ്വാദും മണവും നിറവും നൽകുന്ന പദാർഥങ്ങൾ, വായുവുമായി സമ്പർക്കമുണ്ടാകുമ്പോൾ കട്ടിയാവാതിരിക്കുന്നതിനാവശ്യമായ ഈർപ്പം ആഗിരണം ചെയ്യുന്ന പദാർഥങ്ങൾ (humectants) എന്നിവ ചേർത്ത് കുഴമ്പു പാകത്തിലാണ് ടൂത്ത് പേസ്റ്റ് നിർമ്മിക്കുന്നത്. 

## ഘടകങ്ങൾ
കാൽസിയത്തിന്റെയോ മഗ്നീഷ്യത്തിന്റെയോ കാർബണേറ്റുകൾ, കാൽസിയം പൈറോ ഫോസ്ഫേറ്റ്, ഹൈഡ്രോക്സി അപ്പറ്റൈറ്റ്, ട്രൈ കാൽസിയം ഫോസ്ഫേറ്റ്, കൽക്കരി എന്നിവയാണ് സാധാരണ ഉപയോഗിക്കാറുള്ള അപഘർഷക വസ്തുക്കൾ. കാഠിന്യവും തരികളുടെ വലിപ്പവുമാണ് അപഘർഷകങ്ങളുടെ പ്രയോഗക്ഷമത നിർണയിക്കുന്ന ഘടകങ്ങൾ. പല്ലുകൾക്ക് വെൺമ നൽകാൻ സഹായിക്കുന്ന തരം ടൂത്ത് പേസ്റ്റുകളിൽ അപഘർഷകങ്ങൾ കൂടുതൽ ഉൾക്കൊള്ളിച്ചിരിക്കും. ഈ പദാർഥങ്ങൾ പല്ലുകളുടെ പ്രതലത്തിലടിഞ്ഞുകൂടുന്ന മാലിന്യങ്ങളെ ഉരച്ചുനീക്കുമെങ്കിലും ഇനാമലിനു പോറലും ക്ഷതവും ഏല്പിക്കാൻ സാധ്യതയുണ്ട്. 

സാധാരണയായി ഉപയോഗിക്കുന്ന ബന്ധകപദാർഥം കാരാജീൻ (carageen) ആണ്. സോഡിയം ലോറൈയിൽ സൾഫേറ്റ്, സോഡിയം ലോറൈയിൽ സാർകോസിനേറ്റ് എന്നിവയാണ് പതയുണ്ടാക്കാനായി ചേർക്കുന്ന പ്രമുഖ സഡ്സറുകൾ അഥവാ ഫോമിങ് ഏജന്റുകൾ. ഈർപ്പം ആഗിരണം ചെയ്ത് പേസ്റ്റിന്റെ ഘടനയും പാകവും ദീർഘനാൾ നിലനിർത്തുന്നതിനുപയോഗിക്കുന്ന ഘടകപദാർഥമാണ് ഗ്ലിസറിൻ. സ്പിയർമിന്റ്, പെപ്പർ മിന്റ് എന്നിവ മണവും രുചിയും നൽകാനായി ചേർക്കുന്നു. സാക്കറിൻ പോലെയുള്ള കൃത്രിമ മധുരങ്ങളും നിറം നൽകുന്ന ചില പദാർഥങ്ങളും ടൂത്ത് പേസ്റ്റിൽ ചേർക്കാറുണ്ട്. ദന്തക്ഷയം തടയുന്നതിന് ഫ്ളൂറൈഡ് സംയുക്തങ്ങൾ അടങ്ങുന്ന ടൂത്ത് പേസ്റ്റുകളും ആയുർവേദ ഔഷധക്കൂട്ടുകൾ ചേർത്ത പേസ്റ്റുകളും വിപണിയിൽ ലഭ്യമാണ്. ദന്തധാവന വസ്തുക്കളുടെ നിർമ്മാണം ഇന്ന് ഒരു വൻ വ്യവസായമായി വളർന്നിട്ടുണ്ട്.

### നവീനകാലത്തെ ടൂത്ത് പേസ്റ്റ്
thumb|ആധുനിക ടൂത്ത് പേസ്റ്റ്
പതിനെട്ടാം നൂറ്റാണ്ടിലെ അമേരിക്കൻ ബ്രീട്ടീഷ് ഉല്പന്നമാണ് ഇത് എന്നു പറയാം. മറ്റ് സൂത്രവാക്യങ്ങൾ അറിയപ്പെടുന്നത് dragon's blood (a resin), cinnamon, and burnt alum.  എന്നിങ്ങനെയാണ്.

## അവലംബം

## മറ്റ് ലിങ്കുകൾ

* Fluoride toothpaste history

വർഗ്ഗം:ഗാർഹിക ഉല്പന്നങ്ങൾ
വർഗ്ഗം:വ്യാവസായികോൽപ്പന്നങ്ങൾ
അഗ്നിദേവൻ

വേദങ്ങളിൽ പ്രതിപാദിക്കപ്പെടുന്ന ഒരു ദേവനാണ് **അഗ്നിദേവൻ**. ഇന്ദ്രൻ കഴിഞ്ഞ് അടുത്തസ്ഥാനം അഗ്നിദേവനാണ്. അഷ്ടദിക്പാലകരിൽ ഒരാളായ അഗ്നി തെക്ക് കിഴക്ക് ദിക്കിന്റെ ആധിപത്യം വഹിക്കുന്നു. 

പരമപുരുഷന്റെ മുഖത്തുനിന്ന് അഗ്നി ജനിച്ചു എന്നാണ് ഋഗ്വേദത്തിൽ പറയുന്നത്. മനുവിന്റെ അഭിപ്രായത്തിൽ, അഗ്നിയുണ്ടായത് ജലത്തിൽനിന്നാണ്. വായുവിൽനിന്നാണ് എന്നു വേദാന്തസൂത്രങ്ങളിൽ പറയുന്നു. അംഗിരസ്സിന്റെ പുത്രൻ, ശാണ്ഡില്യമഹർഷിയുടെ പൗത്രൻ, ബ്രഹ്മാവിന്റെ ജ്യേഷ്ഠപുത്രൻ എന്നെല്ലാം അഗ്നിയെക്കുറിച്ച് വേദപുരാണങ്ങളിൽ പരാമർശമുണ്ട്. അഗ്നിയെ സ്വർഗത്തിൽ നിന്ന് ഭൂമിയിലേക്ക് പ്രൊമിഥിയസ് കടത്തിക്കൊണ്ടുപോന്നെന്നും തൻമൂലം അദ്ദേഹം ദൈവത്തിന്റെ (സിയൂസ്) കോപത്തിനു പാത്രീഭൂതനായെന്നും ഗ്രീക്കുപുരാണത്തിൽ പറയുന്നു. 

'അഗ്നിമീളേ പുരോഹിതം' എന്ന മന്ത്രത്തോടുകൂടി ആരംഭിക്കുന്ന ഋഗ്വേദത്തിൽ 200-ൽപ്പരം സൂക്തങ്ങൾകൊണ്ട് അഗ്നിയുടെ മഹിമ വർണിക്കപ്പെട്ടിട്ടുണ്ട്. പ്രായശ്ചിത്തഹോമങ്ങളിൽ ചെയ്യപ്പെടുന്ന അഗ്നിസ്തുതി മന്ത്രങ്ങളിലും അഗ്നിയെ സ്തുതിക്കുന്നു. 

മന്ത്രഹീനം ക്രിയാഹീനം 

ഭക്തിഹീനം ഹുതാശയ 

യദ്ഹുതം തുമയാദേവ 

പരിപൂർണം തദസ്തുമേ

മന്ത്രത്തിലൊ, ക്രിയയിലൊ, ഭക്തിയിലൊ വല്ല കുറവും ഹോമിക്കുമ്പോൾ ഉണ്ടായിട്ടുണ്ടെങ്കിൽ അവയെല്ലാം പൊറുത്ത് ആ കർമത്തെ സഫലമാക്കിത്തരേണമേ എന്നാണ് അഗ്നിയോടു ഇവിടെ പ്രാർഥിക്കുന്നത്. സായണഭാഷ്യത്തിൽ അഗ്നിയെ പരബ്രഹ്മമെന്ന അർത്ഥത്തിൽ വ്യാഖ്യാനിച്ചിട്ടുണ്ട്. ദേവൻമാരുടെ സന്ദേശഹരൻ, യാഗാംശങ്ങളെ ദേവൻമാർക്ക് എത്തിച്ചുകൊടുക്കുന്നവൻ, ദേവൻമാരുടെ മുഖം എന്നെല്ലാം വർണിതനായിരിക്കുന്ന അഗ്നി സാരാംശത്തിൽ ഒരു ഗൃഹദേവതയാണ്. അഗ്നി ജലത്തെ ഉത്പാദിപ്പിക്കുന്നു എന്ന് ഉപനിഷത്തുകൾ ഘോഷിച്ചിരിക്കുന്നു. വാക്കായി പരിണമിച്ചത് അഗ്നിയുടെ സൂക്ഷ്മഘടകമാണ്. ആടിന്റെവലത്തെ ചെവിയിലും ബ്രാഹ്മണന്റെ വലത്തെ കൈയിലും ദർഭപ്പുല്ലിലും ജലത്തിലും അഗ്നി അധിവസിക്കുന്നുണ്ടെന്നാണ് വിശ്വാസം. അരണി കടഞ്ഞെടുത്താണ് യാഗത്തിനുവേണ്ടിയുള്ള അഗ്നി ഉണ്ടാക്കിയിരുന്നത്. ഇതു പഞ്ചഭൂതങ്ങളിൽ ഒന്നായും കരുതപ്പെടുന്നു. തീപ്പൊരിയും തീയും തമ്മിലുള്ള ബന്ധം ജീവബ്രഹ്മബന്ധത്തെ ഉദാഹരിക്കുവാൻ വേദാന്തികൾ സ്വീകരിച്ചിട്ടുണ്ട്.
## പ്രമാണങ്ങൾ
[thumb|left|Sculpture of Agni from [Musée Guimet]]

വർഗ്ഗം:ഹൈന്ദവദൈവങ്ങൾ
വർഗ്ഗം:ഹിന്ദു ദേവന്മാർ
ഹവായി

ഒരു അമേരിക്കൻ സംസ്ഥാനമാണ് **ഹവായി** (**ഹവാ ഈ**). മദ്ധ്യ പസഫിക് സമുദ്രത്തിൽ സ്ഥിതി ചെയ്യുന്ന ഒരു ദ്വീപസമൂഹമാണിത്. വടക്കേ അമേരിക്കൻ ഭൂഖണ്ഡത്തിന്റെ തെക്ക് പടിഞ്ഞാറായും ജപ്പാന്റെ തെക്ക് കിഴക്കായും ഓസ്ട്രേലിയയുടെ വടക്ക് കിഴക്കായുമാണ് ഹവായി സ്ഥിതി ചെയ്യുന്നത്. 1959 ഓഗസ്റ്റ് 21-ന് യൂണിയനിൽ ചേർന്ന് കൊണ്ട് യുണൈറ്റഡ് സ്റ്റേറ്റ്സിന്റെ 50-ആമത്തെ സംസ്ഥാനമായി. ഒവാഹു ദ്വീപിലെ ഹോണലുലുവാണ് തലസ്ഥാനം. ഏറ്റവും അവസാനമായി നടന്ന കനേഷുമാരി പ്രകാരം 1,283,388 ആണ് ഇവിടുത്തെ ജനസംഖ്യ.

thumb|right|ഹവായി - ഭൂപടം

thumb|right|ഹവായിയിലെ ജനസാന്ദ്രത

## അവലംബം


## പുറത്തേക്കുള്ള കണ്ണികൾ
*
*
*
* Hawaii State Fact Sheet  from the U.S. Department of Agriculture
* USGS real-time, geographic, and other scientific resources of Hawaii 
* Energy Data & Statistics for Hawaii 
* Satellite image of Hawaiian Islands  at NASA's Earth Observatory
* Documents relating to Hawaiian Statehood, Dwight D. Eisenhower President Library 
* Happily a State, Forever an Island by *The New York Times*
* Hawaii Then and Now  – slideshow by *[[Life magazine]]*
*

വർഗ്ഗം:ഹവായി
വർഗ്ഗം:അമേരിക്കയിലെ സംസ്ഥാനങ്ങൾ
മെയ്ൻ

അമേരിക്കൻ ഐക്യനാടുകളിലെ ഒരു സംസ്ഥാനമാണ് **മെയ്ൻ**. ഐക്യനാടുകളുടെ വടക്ക് കിഴക്കൻ ഭാഗത്ത് ന്യൂ ഇംഗ്ലണ്ട് പ്രദേശത്താണ് ഇത് സ്ഥിതി ചെയ്യുന്നത്. തെക്ക് കിഴക്ക് അറ്റ്ലാന്റിക് സമുദ്രം, തെക്ക് പടിഞ്ഞാറ് ന്യൂ ഹാംഷെയർ‍, വടക്ക് പടിഞ്ഞാറ് കാനഡയുടെ പ്രവിശ്യയായ ക്യുബെക്, വടക്ക് കിഴക്ക് ന്യൂ ബ്രൺസ്‌വിക്ക് എന്നിവയുമായി അതിർത്തി പങ്കിടുന്നു. ന്യൂ ഇംഗ്ലണ്ടിന്റെ ഏറ്റവും വടക്കുള്ള പ്രദേശവും വൻകരാ യുണൈറ്റഡ് സ്റ്റേറ്റ്സിന്റെ ഏറ്റവും കിഴക്കുള്ള സംസ്ഥാനവുമാണിത്. പ്രകൃതിഭംഗിയും ബ്ലൂബെറിയും ലോബ്സ്ട്ടരും മറ്റു കടൽ ഭക്ഷണവും ഈ സംസ്ഥാനത്തെ പ്രശസ്തമാക്കുന്ന പ്രധാന ഘടകങ്ങളാണ്

## പേരിൻറെ ഉത്ഭവം
"മെയ്ൻ" എന്ന പേരിന്റെ ഉത്ഭവത്തിന് കൃത്യമായ വിശദീകരണമൊന്നുമില്ല, എന്നിരുന്നാലും ഏറ്റവും സാധ്യതയുള്ളത് ആദ്യകാല പര്യവേക്ഷകർ ഫ്രാൻസിലെ മുൻ പ്രവിശ്യയായ മെയ്നിന്റെ പേര് നൽകിയെന്നതാണ്. ഉത്ഭവം എന്തുതന്നെയായാലും, 1665-ൽ ഇംഗ്ലീഷ് രാജാവിന്റെ കമ്മീഷണർമാർ "മെയിൻ പ്രവിശ്യ" ഔദ്യോഗിക രേഖകളിൽ രേഖപ്പെടുത്താൻ ഉത്തരവിട്ടപ്പോൾ ഇംഗ്ലീഷ് കുടിയേറ്റക്കാർ ഈ പേര് നിശ്ചയിച്ചു. 2001-ൽ സ്റ്റേറ്റ് ലെജിസ്ലേച്ചർ ഫ്രാങ്കോ-അമേരിക്കൻ ദിനം സ്ഥാപിക്കുന്നതിനുള്ള ഒരു പ്രമേയം അംഗീകരിക്കവേ മുൻ ഫ്രഞ്ച് പ്രവിശ്യയായ മെയ്നിന്റെ പേരിലാണ് സംസ്ഥാനത്തിന് പേരിട്ടതെന്ന് പ്രസ്താവിച്ചു.

## ഭൂമിശാസ്ത്രം
സംസ്ഥാനത്തിൻ തെക്കും കിഴക്കും മെയ്ൻ ഉൾക്കടലും പടിഞ്ഞാറ് ന്യൂ ഹാംഷെയർ സംസ്ഥാനവുമാണുള്ളത്. കനേഡിയൻ പ്രവിശ്യയായ ന്യൂ ബ്രൺസ്‌വിക്ക് വടക്കും വടക്കുകിഴക്കും ക്യൂബെക്ക് പ്രവിശ്യ വടക്കുപടിഞ്ഞാറുമാണ്. ന്യൂ ഇംഗ്ലണ്ടിലെ ഏറ്റവും വടക്കേയറ്റത്തുള്ള സംസ്ഥാനമായ മെയ്ൻ, ഈ പ്രദേശത്തിന്റെ മുഴുവൻ ഭൂവിസ്തൃതിയുടെ പകുതിയോളം വരുന്നു. മറ്റൊരു അമേരിക്കൻ സംസ്ഥാനത്തിന്റെ (ന്യൂ ഹാംഷെയർ) നേർ അതിർത്തിയിലുള്ള ഒരേയൊരു സംസ്ഥാനമാണ് മെയ്ൻ.

## അവലംബം
ലഘുചിത്രം|200px|ബാർ ഹാർബർ പട്ടണത്തിന്റെ ദൂരക്കാഴ്ച

വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:മെയ്ൻ
ദേവദാസി (വിവക്ഷകൾ)

**ദേവദാസി** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ദേവദാസി - ഹൈന്ദവക്ഷേത്രങ്ങളിൽ നൃത്തമാടിയിരുന്ന സ്ത്രീകൾ
*ദേവദാസി (മലയാളചലച്ചിത്രം)
മിഷിഗൺ

യുണൈറ്റഡ് സ്റ്റേറ്റ്സിലെ ഒരു ഉപദ്വീപിന് സമാനമായ മദ്ധ്യ പടിഞ്ഞാറൻ സംസ്ഥാനമാണ് **മിഷിഗൺ**. മിഷിഗൺ തടാകത്തിൽ നിന്നാണ് സംസ്ഥാനത്തിന് ഈ പേര് ലഭിച്ചത്. വടക്ക് പടിഞ്ഞാറ് മിനസോട്ട, പടിഞ്ഞാറ് വിസ്കോൺസിൻ, തെക്കു പടിഞ്ഞാറ് ഇന്ത്യാനയും ഇല്ലിനോയിയും, തെക്കുകിഴക്ക് ഒഹായോ, കിഴക്ക്, വടക്കുകിഴക്ക്, വടക്ക് എന്നീ ദിശകളിൽ  കനേഡിയൻ പ്രവിശ്യയായ ഒണ്ടാറിയ എന്നിവയുമായി സംസ്ഥാനം ജല-കര അതിർത്തികൾ പങ്കിടുന്നു.  

10.14 ദശലക്ഷം ജനസംഖ്യയും 96,716 ചതുരശ്ര മൈൽ (250,490 കിലോമീറ്റർ 2) വിസ്തൃതിയുമുള്ള മിഷിഗൺ അമേരിക്കൻ ഐക്യനാടുകളിലെ ജനസംഖ്യയുടെ കാര്യത്തിൽ ഏറ്റവുമധികം ജനസംഖ്യയുള്ള പത്താമത്തെ സംസ്ഥാനമാണ്. വിസ്തീർണ്ണം അനുസരിച്ച് പതിനൊന്നാമത്തെ വലിയ സംസ്ഥാനവും മിസിസിപ്പി നദിയുടെ കിഴക്കൻ മേഖലയിൽ ആകെ വിസ്തീർണ്ണം അനുസരിച്ച് ഏറ്റവും വലുതുമാണ്. ലോകത്തിൽ ഏറ്റവും നീളമേറിയ ശുദ്ധജലാതിർത്തിയുള്ളത് മിഷിഗണിനാണ്. അഞ്ചിൽ നാല് മഹാ തടാകങ്ങളും സെയ്ന്റ് ക്ലെയർ തടാകവും മിഷിഗണുമായി അതിർത്തി പങ്കിടുന്നു. സംസ്ഥാന തലസ്ഥാനം ലാൻസിംഗ് ആണ്, അതേസമയം അതിന്റെ ഏറ്റവും ജനസംഖ്യയുള്ള നഗരം ഡെട്രോയിറ്റ് ആണ്. തെക്കുകിഴക്കൻ മിഷിഗണിലെ മെട്രോ ഡിട്രോയിറ്റ് മേഖല രാജ്യത്തെ ഏറ്റവും ജനസംഖ്യയുള്ളതും വലുതുമായ മെട്രോപൊളിറ്റൻ സമ്പദ്‌വ്യവസ്ഥകളിൽ ഒന്നാണ്. ഗ്രാൻഡ് റാപ്പിഡ്സ്, ഫ്ലിന്റ്, ആൻ ആർബർ, കലമാസൂ, ട്രൈ-സിറ്റീസ്, മസ്കെഗോൺ എന്നിവയാണ് സംസ്ഥാനത്തെ മറ്റ് പ്രധാന മെട്രോപൊളിറ്റൻ പ്രദേശങ്ങൾ.

രണ്ട് ഉപദ്വീപുകളായി സ്ഥിതി ചെയ്യുന്ന ഒരേയൊരു അമേരിക്കൻ സംസ്ഥാനമാണ് മിഷിഗൺ. വടക്കൻ വിസ്കോൺസിനിൽ നിന്ന് കിഴക്കോട്ട് നീണ്ടുനിൽക്കുന്ന കനത്ത വനപ്രദേശമായ അപ്പർ പെനിൻസുലയും (സാധാരണയായി "യു.പി." എന്ന് വിളിക്കപ്പെടുന്നു), ഒഹായോയിൽ നിന്നും ഇന്ത്യാനയിൽ നിന്നും വടക്കോട്ട് നീണ്ടുകിടക്കുന്ന കൂടുതൽ ജനസാന്ദ്രതയുള്ള ലോവർ പെനിൻസുലയുമാണ് ഇവ. മിഷിഗൺ തടാകത്തെയും ഹ്യൂറോൺ തടാകത്തെയും ബന്ധിപ്പിക്കുന്ന മാക്കിനാക് കടലിടുക്ക് ഈ ഉപദ്വീപുകളെ വേർതിരിക്കുന്നതോടൊപ്പം ഇന്റർസ്റ്റേറ്റ് 75 ലൂടെ 5 മൈൽ നീളമുള്ള മാക്കിനാക് പാലത്താൽ ഇവ ബന്ധിപ്പിക്കപ്പെടുകയും ചെയ്യുന്നു. പഞ്ചമഹാതടാകങ്ങളിൽ നാലെണ്ണത്തിന്റെയും സെന്റ് ക്ലെയർ തടാകത്തിന്റെയും അതിർത്തിയായി നിലകൊള്ളുന്ന മിഷിഗണിന്, ഏതൊരു യു.എസ്. രാഷ്ട്രീയ ഉപവിഭാഗത്തിലെയുംകാൾ ദൈർഘ്യമേറിയതായ 3,288 മൈൽ നീളമുള്ള ശുദ്ധജല തീരപ്രദേശമുണ്ട്. ജലവിസ്തൃതിയിൽ ചതുരശ്ര മൈൽ കണക്കിൽ അലാസ്കയ്ക്ക് പിന്നിൽ രണ്ടാം സ്ഥാനത്തും, ശതമാനക്കണക്കിൽ 42% ജലവിസ്തൃതിയോടെ  ഒന്നാം സ്ഥാനത്തും നിൽക്കുന്ന ഈ സംസ്ഥാനത്ത്, കൂടാതെ 64,980 ഉൾനാടൻ തടാകങ്ങളും കുളങ്ങളും ഉണ്ട്.

പതിനേഴാം നൂറ്റാണ്ടിൽ ഫ്രഞ്ച് പര്യവേക്ഷകർ പഞ്ചമഹാതടാക പ്രദേശം ന്യൂ ഫ്രാൻസിനായി അവകാശപ്പെട്ടു. എന്നിരുന്നാലും ആയിരക്കണക്കിന് വർഷങ്ങളായി ഒജിബ്‌വാ, ഒഡാവ, പൊട്ടാവറ്റോമി, വ്യാൻഡോട്ട് തുടങ്ങിയ തദ്ദേശീയ അമേരിന്ത്യൻ ജനത ഈ പ്രദേശത്ത് കൂടുതലായി അധിവസിച്ചിരുന്നു. ഫ്രഞ്ച് കുടിയേറ്റക്കാരും മെറ്റിസുകളും കോട്ടകളും വാസസ്ഥലങ്ങളും ഇവിടെ സ്ഥാപിച്ചു. "വലിയ വെള്ളം" അല്ലെങ്കിൽ "വലിയ തടാകം" എന്നർത്ഥം വരുന്ന ഒജിബ്‌വ പദമായ ᒥᓯᑲᒥ (മിഷിഗാമി) യിൽ നിന്നാണ് ഈ പ്രദേശത്തിന്റെ പേര് ഉരുത്തിരിഞ്ഞതെന്ന് ചിലർ വാദിക്കുന്നു.

## അവലംബം


വർഗ്ഗം:മിഷിഗൺ
വർഗ്ഗം:അമേരിക്കയിലെ സംസ്ഥാനങ്ങൾ
വാട്ടർ പോളോ

വെള്ളത്തിൽ കളിക്കുന്ന ഒരു കളിയാണ് **വാട്ടർ പോളോ**. ഹാൻ‌ഡ് ബാൾ കളിയോട് താരതമ്യമുള്ള കളി ഒരു പഴയ കാലം മുതലേ ഒളിമ്പിക്സ് മത്സര ഇനമാണ്. ഈ കളിയിൽ ഒരു ടീമിൽ ഗോളിയടക്കം എട്ടു കളിക്കാരും, ആറ് പകരക്കാരും ഉണ്ടാ‍കും. ഏറ്റവും കൂടുതൽ ഗോൾ നേടുന്നവർ വിജയിക്കുന്നു.  ഇതിൽ വെള്ളത്തിൽ നീന്തികൊണ്ടാണ് കളിക്കുന്നത്. നീന്തികൊണ്ട് ബാൾ പാസ് ചെയ്യുന്നു. ഗോളി  കാക്കുന്ന ഗോൾപോസ്റ്റിലേക്ക് ബാൾ എറിഞ്ഞ് കയറ്റി ഗോൾ നേടുന്നു. 

## കളിക്കുന്ന രീതി

കളിക്കുന്ന മേഖലയിൽ ഗോളി അടക്കം ഏഴ് പേർ ഒരു ടീമിൽ അനുവദനീയമാണ്. ഒരു നീന്തൽ കുളത്തെ പകുതി യായി തിരിച്ചാണ്‌ കളിമേഖല ഉണ്ടാക്കുന്നത്. ഇതിന്റെ എതിർ വശത്ത് ഗോൾപോസ്റ്റും ഉണ്ട്.

## മറ്റ് കണ്ണികൾ
* FINA water polo rules 
* USA Water Polo rules 

## അവലംബം

## കൂടുതൽ വായനക്ക്

* 
* 
* 
* 
* 
* 

വർഗ്ഗം:സമ്മർ ഒളിമ്പിക്സ് കായികയിനങ്ങൾ
വർഗ്ഗം:വെള്ളത്തിലുള്ള കായികവിനോദങ്ങൾ
വർഗ്ഗം:വാട്ടർ പോളോ
മീററ്റ്

ഉത്തർപ്രദേശ് സംസ്ഥാനത്തെ ഒരു മുനിസിപ്പൽ കോർപ്പറേഷനും പ്രധാന പട്ടണവുമാണ് **മേരഠ്** (, ) . ഇന്ത്യയിലെ 16 മത്തെ വലിയ മെട്രോ നഗരവും, 25 മത്തെ വലിയ പട്ടണവുമാണ് ഇത്. നോയിഡക്കും ഗാസിയാബാദിനും ശേഷം ഉത്തർ പ്രദേശിലെ വികസിച്ചു വരുന്ന നഗരങ്ങളിൽ ഒന്നാണ് മേരഠ്. ജനസംഖ്യയിൽ ഉത്തർ പ്രദേശിലെ നാലാമത്തെ നഗരമാണ് മേരഠ്.

## വിവരണം
ഡെൽഹിയുടെ  ദൂരത്തിൽ വടക്ക് കിഴക്കായി സ്ഥിതി ചെയ്യുന്ന ഒരു പഴയ പട്ടണമാണ് ഇത്. ഇന്ത്യൻ സേനയുടെ ഒരു വലിയ കന്റോണ്മെന്റ് ഇവിടെ സ്ഥിതി ചെയ്യുന്നു. ഇവിടെ നിർമ്മിക്കുന്ന കത്രികകൽ, കായിക ഉത്പന്നങ്ങൾ എന്നിവക്ക് മേരഠ്പ്രസിദ്ധമാണ്. ഇന്ത്യയുടെ കായിക തലസ്ഥാനമായി മേരഠ് ചിലപ്പോൾ അറിയപ്പെടാറുണ്ട്. 1857 ലെ ഒന്നാം ഇന്ത്യൻ സ്വാതന്ത്ര്യസമരം തുടങ്ങിയത് ഇവിടെ നിന്നാണ്. 

## അവലംബങ്ങൾ

## പുറത്തേക്കുള്ള കണ്ണികൾ
* Official website of ''Meerut city''
*  Official ''Meerut district'' website 
* Insights into British era Meerut, plus a look at contemporary Meerut city



വർഗ്ഗം:ഉത്തർപ്രദേശിലെ പട്ടണങ്ങൾ‎
വർഗ്ഗം:ഉത്തർപ്രദേശ്
വർഗ്ഗം:മീററ്റ്
മിസിസിപ്പി

യുണൈറ്റഡ് സ്റ്റേറ്റ്സിന്റെ തെക്കുഭാഗത്തായി സ്ഥിതി ചെയ്യുന്ന ഒരു സംസ്ഥാനമാണ് **മിസിസിപ്പി**. 1817 ഡിസംബർ 10-ന് 20-ആമത്തെ സംസ്ഥാനമായി യൂണിയന്റെ ഭാഗമായി. സംസ്ഥാനത്തിന്റെ പടിഞ്ഞാറൻ അതിരിലൂടെ ഒഴുകുന്ന മിസിസിപ്പി നദിയിൽ നിന്നാണ് ഈ പേര് ലഭിച്ചത്. ഒജിബ്വെ ഭാഷയിലെ "വലിയ നദി" എന്നർത്ഥമുള്ള *മിസി സിബി* എന്ന വാക്കിൽ നിന്നാണ് ഇതിന്റെ ഉദ്ഭവം. ജാക്സണാണ് തലസ്ഥാനവും ഏറ്റവും വലിയ നഗരവും. അമേരിക്കയിൽ ക്യാറ്റ്ഫിഷ് കൃഷിചെയ്തുണ്ടാക്കുന്നത് ഭൂരിഭാഗവും ഇവിടെയാണ്.

## പ്രമാണങ്ങൾ

വർഗ്ഗം:മിസിസിപ്പി
വർഗ്ഗം:അമേരിക്കയിലെ സംസ്ഥാനങ്ങൾ
കടവത്തൂർ

കണ്ണൂർ ജില്ലയിലെ തലശ്ശേരിക്കടുത്തുള്ള ഒരു ചെറിയ ഗ്രാമമാണ് **കടവത്തൂർ ദേശം**. നാലുപാടും തോടും പുഴകളും ചുറ്റപ്പെട്ടത് കൊണ്ടാണ് ഈ ഗ്രാമത്തെ
കടവത്തൂർ ദേശം എന്ന് പേര് വിളിച്ചുപോന്നത്. കടവത്തൂരിന്റെ മൂന്നു ഭാഗവും മാഹി നദിയാൽ ചുറ്റപ്പെട്ടു കിടക്കുന്നു. വടകര ലോകസഭാമണ്ഡലത്തിലാണ്‌ ഈ പ്രദേശം ഉൾക്കൊള്ളുന്നത്. അടുത്ത പട്ടണം തലശ്ശേരിയാണ്‌.കൂത്തുപറമ്പ് അസ്സെംബ്ലി മണ്ടലത്തില്പെട്ട ത്രിപ്രങോട്ടുർ പഞ്ചായത്തിലാണു കടവത്തൂർ സ്ഥിതി ചെയ്യുന്നത്. കിഴക്ക് ഭാഗം കല്ലിക്കണ്ടിയും പടിഞ്ഞാരു ഭാഗം പെരിങത്തൂരും തെക്ക് ഭാഗം തൂണേരി പഞ്ചായത്തുമാണു.വടക്ക് ഭാഗത്താണു പാനൂർ നഗര സഭ.

പ്രശസ്തമായ കുറൂളി കാവ് ഭഗവതി ക്ഷേത്രം സ്ഥിതി ചെയ്യുന്നത് കടവത്തൂരിൽ ആണ്. 

പ്രധാനപ്പെട്ട സ്ഥലങ്ങൾ: കടവത്തൂർ ടൗൺ,
ഇരഞ്ഞിൻകീഴിൽ, തെക്കുമുറി
മുണ്ടത്തോട്- തെണ്ടപ്പറമ്പ്     - കുറുങ്ങോട് , 
എലിത്തോട്‌ -  കല്ലാച്ചേരി പുഴ തുടങ്ങിയവയാണ്.

ശ്രദ്ധിക്കപ്പെടേണ്ട സ്ഥലങ്ങൾ:മണക്കോട്ടുമൂല,പള്ളീക്കുളം, കല്ലാച്ചേരി കടവു, കെട്ടുമ്മെൽ(എലിത്തോട്).

പ്രധാന സ്ഥാപനങ്ങൾ : കടവത്തൂർ ജുമുഅത്ത് പള്ളി-മദ്രസ തയിൽ.
എൻ.ഐ.എ.കോളേജ്, മസ്ജിദുൽ അൻസാർ - മൈത്രി-ദാവാ സെന്റെർ.
വെസ്റ്റ് യൂപ്പീ സ്കൂൾ- കടവത്തൂർ വി വി യു പി സ്കൂൾ,കടവത്തൂർ ശ്രീകുറൂളിക്കാവ് - ഐഡിയൽ ലൈബ്രറി -
സഹകരണ ബാങ്ക്- പോസ്റ്റ്‌ ഓഫീസ് - ടെലിഫോൺ എക്സ്ചേഞ്ച്-
ധർമ്മാശുപത്രി-..കടവത്തൂർ ഹൈ സ്കൂൾ. .കുനിപ്പറമ്പ എൽ പി സ്കൂൾ. .തുടങ്ങിയവയാണ്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കടവത്തൂരിലെ പ്രധാന സ്ഥലമായ ഇരഞിൻ കീഴിലിന്റെ അഭിമാനമാണ് കടവത്തൂർ വെസ്റ്റ് യു.പി.സ്കൂൾ
അമൃത്‌സർ

പഞ്ചാബ് സംസ്ഥാനത്തിന്റെ പടിഞ്ഞാറ് ഭാഗത്തായി ഇന്ത്യയുടെ അതിർത്തിയോട് ചേർന്ന് കിടക്കുന്ന ഒരു പട്ടണമാണ് **അമൃതസർ** (. പാകിസ്താനിലെ ലാഹോറിൽ നിന്നും അമൃതസർ  ദൂരത്തിലാണ് സ്ഥിതി ചെയ്യുന്നത്. ഇന്ത്യ പാകിസ്താൻ അതിർത്തിയോട് ചേർന്നു കിടക്കുന്ന ഒരു പ്രധാന പട്ടണമാണ് ഇത്. ഗുരു രാംദാസ് ജീ അന്താരാഷ്ട്രവിമാനത്താവളം അമൃതസർ പട്ടണത്തിന്റെ 11 കിലോമീറ്റർ അകലെയാണ് സ്ഥിതിചെയ്യുന്നത്. 

സിഖ് മത വിശ്വാസികളുടെ പുണ്യസ്ഥലമാണ് അമൃസർ. ഇതിനെ സുവർണ നഗരമെന്നും അറിയപ്പെടുന്നു. 
സിഖ് മതക്കാരുടെ വിശുദ്ധ ഗ്രന്ഥമായ ഗുരുഗ്രന്ഥ സാഹിബ് സൂക്ഷിച്ചിരിക്കുന്ന സുവർണ ക്ഷേത്രം ഇവിടെയാണ് സ്ഥിതിചെയ്യുന്നത്. ജാലിയാൻ വാലാബാഗ് സ്ഥതിചെയ്യുന്നത് ഇതിനടുത്താണ്.

## പുറത്തേക്കുള്ള കണ്ണികൾ
* ജില്ലയുടെ ഔദ്യോഗിക വെബ് സൈറ്റ്
* അമൃതസർ പട്ടണത്തിന്റെ ഔദ്യോഗിക വെബ് സൈറ്റ്
* 

## അവലംബങ്ങൾ

വർഗ്ഗം:പഞ്ചാബിലെ നഗരങ്ങൾ
വർഗ്ഗം:അമൃത്‌സർ
മിനസോട്ട

യുണൈറ്റഡ് സ്റ്റേറ്റ്സിന്റെ മദ്ധ്യ പടിഞ്ഞാറൻ ഭാഗത്തായി സ്ഥിതി ചെയ്യുന്ന സംസ്ഥാനമാണ് **മിനസോട്ട**. യുണൈറ്റഡ് സ്റ്റേറ്റ്സ് സംസ്ഥാനങ്ങളിൽ വിസ്തീർണത്തിൽ 12-ആം സ്ഥാനത്തുള്ള മിനസോട്ട എന്നാൽ ജനസംഖ്യയിൽ 21-ആം സ്ഥാനത്താണ്. 1858 മെയ് 11-ന് 23-ആം സംസ്ഥാനമായി യൂണിയന്റെ ഭാഗമായി. "ആകാശ നിറമുള്ള വെള്ളം" എന്നർത്ഥമുള്ള ഡക്കോട്ട വാക്കിൽ നിന്നാണ് സംസ്ഥാനത്തിന് ഈ പേര് ലഭിച്ചത്. *സെയ്ന്റ് പോൾ*, *മിനിയാപ്പൊലിസ്* എന്നീ രണ്ട് നഗരങ്ങളാണ് ഈ സംസ്ഥാനത്തിന്റെ തലസ്ഥാനം എന്നതിനാൽ ഈ രണ്ട് നഗരങ്ങളും റ്റ്വിൻ സിറ്റീസ് എന്നും അറിയപ്പെടാറുണ്ട്.

## പ്രമാണങ്ങൾ

## മറ്റ് ലിങ്കുകൾ

**General**
* 

**Government**
* State of Minnesota Official site
* Minnesota State Legislature
* Minnesota Judicial Branch
* Hyperlinked state constitution
* Full text of state constitution 
* Energy Data & Statistics for Minnesota- From the U.S. Department of Energy 

**Tourism & recreation**
* Minnesota Department of Natural Resources
* Minnesota DNR Outdoor Activities 
* Explore Minnesota

**Culture & history**
* Minnesota Aviation Hall of Fame 
* Minnesota Historical Society
* Minnesota history timeline 
* Minnesota Historical Society's online timeline 
* A History of Minneapolis: Early History: Resources 
* Minnesota Place Names
* Forests, Fields, and the Falls: Connecting Minnesota 
* Ramsey County Historical Society 

**Maps and Demographics**
* Minnesota State Demographic Center 
* Minnesota Health and Demographic Data 
* USGS real-time, geographic, and other scientific resources of Minnesota
* Minnesota Demographics Facts 
* Minnesota State Highway Map
* Perry-Castañeda Library Map Collection
* John R. Borchert Map Library 
* Minnesota Geological Survey

വർഗ്ഗം:മിനിസോട
വർഗ്ഗം:അമേരിക്കയിലെ സംസ്ഥാനങ്ങൾ
ജോർജ്ജിയ (വിവക്ഷകൾ)

* ജോർജ്ജിയ (രാജ്യം)  - കോക്കസസ് പ്രദേശത്തുള്ള ഒരു രാജ്യം
* ജോർജിയ (യു.എസ്. സംസ്ഥാനം) - യുണൈറ്റഡ് സ്റ്റേറ്റ്സിലെ ഒരു സംസ്ഥാനമായ ജോർജിയ.
ഇൻഡോർ

മധ്യപ്രദേശ്‌ സംസ്ഥാനത്തിലെ ഏറ്റവും വലിയ പട്ടണവും, വ്യവസായിക തലസ്ഥാന നഗരിയുമാണ് **ഇൻ‌ഡോർ** (ഹിന്ദി: इंदौर/इन्दोर , (മറാത്തി: इंदूर ).

## കാലാവസ്ഥ

## അവലംബങ്ങൾ

UPDATES:
^ "Indore News - http://www.indore360.com/portal/Information/Future-Travelling-System-of-Indore.htmlFuture Travelling System of Indore". 2008.  
^ "Indore News - http://www.indore360.com/portal/Business-Info/IT-and-Computer-Companies-in-Indore.html IT and Computer Companies in Indore". 2008.

## ഇതുകൂടി കാണുക
*ഇൻഡോറിലെ ദത്താത്രേയ ക്ഷേത്രം

## പുറത്തേക്കുള്ള കണ്ണികൾ
* eIndore: ഇൻ‌ഡോർ പട്ടണത്തിന്റെ പോർട്ടൽ 
* Indore360: ഇൻ‌ഡോർ പട്ടണത്തിന്റെ പോർട്ടൽ
* ഇൻ‌ഡോർ മുനിസിപ്പൽകോർപ്പറേഷന്റെ വെബ് സൈറ്റ് 
* ഇൻ‌ഡോർ പോലീസ് ഔദ്യോഗിക സൈറ്റ് 
* ഇന്ത്യ സർക്കാറിന്റെ ഇൻ‌ഡോർ ഔദ്യോഗിക സൈറ്റ് 
* First Resort Club of Indore City. website
* Indian Coins and Numismatics Forum, Indore 
* 



വർഗ്ഗം:മധ്യപ്രദേശിലെ പട്ടണങ്ങൾ
ജബൽ‌പൂർ

മധ്യപ്രദേശ് സംസ്ഥാനത്തെ ഒരു പട്ടണമാണ് **ജബൽ‌പൂർ** .(). ജബൽ‌പൂർ ജില്ലയുടെ ഭരണകൂടത്തിന്റെ കീഴിലാണ് ഇത് സ്ഥിതി ചെയ്യുന്നത്. 2001 ലെ കണക്കെടുപ്പ് പ്രകാരം ജബൽ‌പൂർ ഇന്ത്യയിലെ  27 മത്തെ വലിയ നഗരമാണ്. . ലോകത്താകമാനം ഉള്ള കണക്കേടുപ്പ് പ്രകാരം ജബൽ‌പൂർ 325 മത്തെ വലിയ നഗരമാണ്.  2020 ഓടെ , ജബൽ‌പൂർ ലോകത്തെ വലിയ പട്ടണങ്ങളിൽ 294-അം സ്ഥാനത്ത് എത്തുമെന്ന് കരുതുന്നു. . ഏറ്റവും കൂടുതൽ വളർച്ച നിരക്കുള്ള നഗരങ്ങളുടെ പട്ടികയിൽ ജബൽ‌പൂർ 121 മത്തെ സ്ഥാനത്താ‍ണ്. . April 1, 2007 ൽ  ഇന്ത്യയിൽ ആദ്യമായി **[[ISO-9001|ഐ.എസ്.ഒ. 9001]] **  സർട്ടിഫികറ്റ് ലഭിച്ച ജില്ലയാണ് ജബൽ‌പൂർ . 

## കാലാവസ്ഥ പട്ടിക

സാധാരണ വേനൽക്കാലം ഇവിടെ മാർച്ച് മുതൽ ജൂൺ വരെയാണ്. ഒക്ടോബർ വരെ മഴക്കാലവും, പിന്നീട്  നവംബർ മുതൽ മാർച്ച് വരെ ഇവിടെ മഞ്ഞുകാലവുമാണ്.

## സ്ഥിതിവിവരക്കണക്കുകൾ
2001 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ  1276853 ആണ്. 

## അവലംബങ്ങൾ

## പുറത്തേക്കുള്ള കണ്ണികൾ
* ഔദ്യോഗിക സൈറ്റ് 
* ജബൽ‌പൂരിനെ കുറിച്ചുള്ള വിവരങ്ങൾ
* 
* FallingRain Map - elevation = 410m



വർഗ്ഗം:മധ്യപ്രദേശിലെ പട്ടണങ്ങൾ
പി. കരുണാകരൻ

പതിനഞ്ചാം ലോകസഭയിൽ കാസർഗോഡ് ലോകസഭാമണ്ഡലത്തെ പ്രതിനിധീകരിക്കുന്ന അംഗമാണ്‌ പി. കരുണാകരൻ (ജനനം: 20 ഏപ്രിൽ 1945, നീലേശ്വരം, കാസർഗോഡ്, കേരളം). സി.പി.ഐ.എമ്മിന്റെ  കേന്ദ്രകമ്മറ്റി അംഗവുമാണ്‌. പതിനാലാം ലോകസഭയിലും കാസർഗോഡിനെ പ്രതിനിധീകരിച്ച് ലോകസഭയിലെത്തിയിരുന്നു. എ.കെ.ജിയുടേയും സുശീലാഗോപാലന്റേയും മകളായ ലൈലയാണ്‌ കരുണാകരന്റെ ഭാര്യ. ബിരുദാനന്തരബിരുദം നേടിയ വ്യക്തിയാണ് ഇദ്ദേഹം.

## തിരഞ്ഞെടുപ്പുകൾ

## അവലംബം

## പുറം കണ്ണികൾ
* http://india.gov.in/govt/loksabhampdetail.php?mpcode=4178 - Parliament of India website

വർഗ്ഗം:1945-ൽ ജനിച്ചവർ
വർഗ്ഗം:ഏപ്രിൽ 20-ന് ജനിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:പതിനാറാം ലോക്‌സഭയിൽ കേരളത്തിൽ നിന്നുള്ള അംഗങ്ങൾ
മിസോറി

യുണൈറ്റഡ് സ്റ്റേറ്റ്സിന്റെ മദ്ധ്യ പടിഞ്ഞാറൻ പ്രദേശത്ത് സ്ഥിതി ചെയ്യുന്ന സംസ്ഥാനമാണ് **മിസോറി**. അയോവ, ഇല്ലിനോയി, കെന്റക്കി, ടെന്നസി, അർക്കൻസാ, ഒക്‌ലഹോമ, കാൻസസ്, നെബ്രാസ്ക എന്നിവയാണ് മിസോറിയുടെ അയൽ സംസ്ഥാനങ്ങൾ. ജനസംഖ്യയുടെ കാര്യത്തിൽ 18-ആം സ്ഥാനത്താണ് ഈ സംസ്ഥാനം. 114 കൗണ്ടികളും ഒരു സ്വതന്ത്ര നഗരവും ഇവിടെയുണ്ട്. ജെഫേഴ്സൺ സിറ്റിയാണ് തലസ്ഥാനം. ലുയീസിയാന വാങ്ങലിന്റെ ഭാഗമായി ഫ്രാൻസിൽ നിന്ന് നേടിയ ഒരു പ്രദേശമാണിത്. 1821 ഓഗസ്റ്റ് 20-ന് ആ പ്രദേശത്തിലെ ഒരു ഭാഗം മിസോറി എന്ന പേരിൽ 24-ആം സംസ്ഥാനമായി യൂണിയനോട് ചേർക്കപ്പെട്ടു.
## പ്രമാണങ്ങൾ

## മറ്റ് ലിങ്കുകൾ

* 
* 
* Missouri State Guide, from the Library of Congress 
* 
* 
* 
* 
* 
* 
* 
**[[Scientific American]]*, "Ancient Man in Missouri ", September 11, 1880, p.&nbsp;169

വർഗ്ഗം:മിസോറി
വർഗ്ഗം:അമേരിക്കയിലെ സംസ്ഥാനങ്ങൾ
ഡിജിറ്റൽ ലിവിങ്ങ് നെറ്റ്വർക്ക് അലയൻസ്

സങ്കീർണ്ണമായ നടപടികൾ കൂടാതെ ഒരു വീട്ടിനുള്ളിലെ വിനോദ ഇലക്ട്രോണിക്സ് ഉപകരണങ്ങൾ പരസ്പരം ബന്ധിപ്പിച്ചു അവ തമ്മിൽ ഉള്ളടക്കം കൈമാറാൻ സഹായിക്കുവാൻ ഇലക്ട്രോണിക്സ് വീട്ടുപരണങ്ങൾ നിർമ്മിക്കുന്ന കമ്പനികൾ ഉപയോഗിക്കുന്ന ഒരു മാനദണ്ഡമാണ്‌ **ഡി.എൽ.എൻ.എ.** (**ഡിജിറ്റൽ ലിവിങ്ങ് നെറ്റ്വർക്ക് അലയൻസ്**).

## ഉപകരണ തരങ്ങൾ
മൂന്നു തരത്തിലുള്ള പദവികൾ ഡി.എൽ.എൻ.എ. ഉപകരണങ്ങൾക്ക് ഉണ്ടാകാം ഇതിലേതെങ്കിലും ഒന്നോ അതിലധികമോ പദവികൾ ഒരുപകരണത്തിനു വഹിക്കാവുന്നതാണ്‌.

### ഡിജിറ്റൽ മീഡിയ സെർവർ
ഈ പദവിയുള്ള ഉപകരണം കണ്ടന്റുകൾ സൂക്ഷിക്കുന്നു (അതായത് വീഡിയോ ഫയലുകൾ പോലെയുള്ളവ) അതുവഴി അത് മറ്റ് ക്ലയന്റ് ഉപകരണങ്ങൾക്ക് ലഭ്യമാക്കുന്നു, ക്ലയന്റ് ഉപകരണങ്ങൾ ഒരു പ്രതേക തരത്തിലുള്ള കണ്ടന്റ് ഉപയോഗിക്കുവാൻ സാധിക്കുന്നില്ല എങ്കിൽ സെർവർ അവ അയക്കുന്നതിനും മുൻപ് ആവശ്യമായ രീതിയിലേക്ക് മാറ്റം വരുത്തുവാൻ കഴിവുള്ളതായിരിക്കും.

### ഡിജിറ്റൽ മീഡിയ പ്ലെയർ
ഈ പദവിയിലുള്ള ഉപകരണങ്ങൾ കണ്ടന്റുകൾ സെർവറിൽ നിന്ന് ആവശ്യപ്പെടുകയും അത് പ്രദർശിപ്പിക്കുകയും ചെയ്യുന്നു.

### ഡിജിറ്റൽ മീഡിയ കൺട്രോളർ
ഈ പദവിയിലുള്ള ഉപകരണങ്ങൾ മറ്റുള്ളവയ്ക്ക് എന്തെങ്കിലും പ്രവർത്തനങ്ങൾ നടത്താനുള്ള നിർദ്ദേശങ്ങൾ നൽകുന്നു, ഉദാഹരണത്തിനും ഒരു ടി.വിയിൽ ഒരു വീഡിയോ പ്രദർശിപ്പിക്കുവാനോ അച്ചടിക്കുന്നതിനു വേണ്ടി പ്രിന്റെറിലേക്ക് ഒരു പടം അയക്കുവാനോ സെർവറിനോട് ആവശ്യപ്പെടുക.

## അംഗങ്ങൾ
2008 ലെ കണക്കനുസരിച്ച് ഇതിൽ 200 ൽ കൂടുതൽ കോണ്ട്രിബ്യൂട്ടിങ്ങ് അംഗങ്ങളും 26 പ്രൊമോട്ടർ അംഗങ്ങളും ഉണ്ട്:
:Access, Acer, AMD, AWOX, Broadcom, Cisco, Comcast, DigiOn, HP, Huawei, IBM, Intel, Kenwood, Lenovo, LG Electronics, Macrovision, Microsoft, Motorola, Nokia, NXP, Panasonic, Philips, Pioneer, Samsung, Sharp, Sony and Toshiba 

## അവലംബം


വർഗ്ഗം:ഡിജിറ്റൽ സാങ്കേതികവിദ്യ
പഞ്ചസാര

[right|thumb|Magnification of grains of sugar, showing their [monoclinic hemihedral crystalline structure.]]

ഭക്ഷണപദാർത്ഥങ്ങൾക്ക് മധുരം നൽകുന്നതിന്‌ ഉപയോഗിക്കുന്ന ഒരു വസ്തുവാണ്‌ **പഞ്ചസാര**. ഇത് പൊതുവെ പരൽ രൂപത്തിലാണ് കാണപ്പെടുന്നത്. കരിമ്പിൽ നിന്നാണ് പൊതുവെ പഞ്ചസാര നിർമ്മിക്കുന്നത്. എന്നാൽ കാരറ്റിൽ നിന്നും മറ്റു കിഴങ്ങുകളിൽ നിന്നും പഞ്ചസാര ഉണ്ടാക്കുന്നുണ്ട്. 

പഞ്ചസാരയിൽ പോഷകങ്ങൾ തീരെ ഇല്ല. അന്നജം, ഊർജം എന്നിവയാണ് ഇതിൽ പ്രധാനമായും അടങ്ങിയിരിക്കുന്നത്. നൂറ് ഗ്രാം പഞ്ചസാരയിൽ 387 കാലറികൾ അടങ്ങിയിരിക്കുന്നു.  അതിനാൽ ഇത് അമിതമായി ഉപയോഗിക്കുന്നത് ആരോഗ്യത്തിന് നല്ലതല്ല. ഭക്ഷ്യ വസ്തുക്കളിൽ പഞ്ചസാര (അല്ലെങ്കിൽ ശർക്കര) നിയന്ത്രിതമായി മാത്രം ചേർക്കുന്നതാണ് അഭികാമ്യം. പ്രത്യേകിച്ച് പ്രമേഹം, ഹൃദ്രോഗം, അമിത കൊളസ്ട്രോൾ, ഫാറ്റി ലിവർ, അമിതവണ്ണം, ഉദ്ധാരണശേഷിക്കുറവ് തുടങ്ങിയ ജീവിതശൈലീരോഗങ്ങൾ ഉള്ളവർ പഞ്ചസാരയുടെ  ഉപയോഗം നിയന്ത്രിക്കേണ്ടതാണ്.

പല വികസിത രാജ്യങ്ങളിലും ആഹാര വസ്തുക്കളിൽ പഞ്ചസാര ചേർക്കുന്നതിന് നിയന്ത്രണം ഏർപ്പെടുത്തിയിട്ടുണ്ട്. പഞ്ചസാര നിയന്ത്രണത്തിന് വേണ്ടി ‘ഷുഗർ ടാക്സ് അഥവാ പഞ്ചസാര നികുതി’ ഏർപ്പെടുത്തിയ രാജ്യങ്ങളും ധാരാളം. മധുരം ഒഴിവാക്കാൻ സാധിക്കാത്തവർ പഞ്ചസാരയ്ക്ക് പകരം ഒരു പരിധിവരെ ആരോഗ്യകരമായ അല്പം സ്റ്റീവിയ അല്ലെങ്കിൽ മധുര തുളസി ഉപയോഗിക്കുന്നത് സാധാരണമാണ്. 

## നിരുക്തം
മുന്തിരിപ്പഴം, ഇരിപ്പക്കാതൽ, ഇരട്ടിമധുരം, ലന്തപ്പഴം, താളിമാതളപ്പഴം എന്നിവ കൂട്ടിയരച്ചു വെള്ളത്തിൽ കലക്കിയുണ്ടാക്കിയ സാരം ഒരു രാത്രിമുഴുവൻ വച്ചശേഷം അരിച്ചു കരടുകളഞ്ഞ് ഉണ്ടാക്കിയിരുന്ന ഒരു പാനകമായിരുന്നു പഞ്ചസാരം. പിൽക്കാലത്ത് കരിമ്പിൻ നീരു കുറുക്കിയുണ്ടാക്കിയ മധുരദ്രവ്യത്തിലേക്കു മാറിയപ്പോഴും പേര് പഞ്ചസാരം അഥവാ പഞ്ചസാര എന്ന് പ്രയോഗിക്കപ്പെട്ടു.

## രസതന്ത്രം

രസതന്ത്രത്തിൽ പൊതുവായി  സുക്രോസ് എന്നറിയപ്പെടുന്നു. ഒരു സൂക്രോസ് തന്മാത്രയിൽ  ഗ്ലൂക്കോസ്, ഫ്രക്ടോസ് എന്ന രണ്ടു മധുരഘടകങ്ങൾ ഉണ്ട്. ശാസ്ത്രീയനാമം **α-D-ഗ്ലൂക്കോപൈറനോസിൽ-(-,(1-2)-β-D-ഫ്രക്റ്റോഫ്യുറനോസൈഡ്** എന്നാണ്.

## ഉപയോഗം

ഒരു നിത്യോപയോഗ പദാർത്ഥമാണ് പഞ്ചസാര. ചായ, കാപ്പി, മധുരപദാർത്ഥങ്ങൾ, പലഹാരം തുടങ്ങി പല ഉപയോഗങ്ങളും ഇതിന് ഉണ്ട്. ലോകത്തിൽ ഏറ്റവുമധികം പഞ്ചസാര ഉൽപ്പാദിപ്പിക്കുന്നത് ബ്രസീൽ ആണ്‌, ആളോഹരി ഉപഭോഗത്തിന്റെ കാര്യത്തിലും ബ്രസീലാണ്‌ ഒന്നാമത്.

## പുറത്തേക്കുള്ള കണ്ണികൾ
*Sweetness of Sugar measurement
*Cook's Thesaurus: Sugar
*
*Density of Sugar Factory Products

## അവലംബങ്ങൾ


വർഗ്ഗം:കാർബോഹൈഡ്രേറ്റുകൾ
വർഗ്ഗം:ഭക്ഷണപദാർത്ഥങ്ങൾ
വർഗ്ഗം:പഞ്ചസാര
മൊണ്ടാന

അമേരിക്കൻ ഐക്യാനാടുകളുടെ  പടിഞ്ഞാറൻ പ്രദേശത്തുള്ള ഒരു സംസ്ഥാനമാണ് **മൊണ്ടാന**. സംസ്ഥാനത്തിന്റെ പടിഞ്ഞാറൻ ഭാഗത്ത് അനേകം മലനിരകളുണ്ട്. ഇവയും മദ്ധ്യ ഭാഗത്തെ ഒറ്റപ്പെട്ട മലനിരകളും ചേർന്നുള്ള 77 മലനിരകൾ റോക്കി മലനിരകൾ എന്നറിയപ്പെടുന്നു. ഈ ഭൂമിശാസ്ത്രപരമായ പ്രത്യേകത സംസ്ഥാനത്തിന്റെ പേരിലും നിഴലിച്ചിരിക്കുന്നു. സ്പാനിഷിൽ മൊണ്ടാന എന്നാൽ മല എന്നാർത്ഥം. വിസ്തൃതിയിൽ നാലാം സ്ഥാനത്തുള്ള ഈ സംസ്ഥാനം ജനസംഖ്യയിൽ 44-ആം സ്ഥാനത്താണ്. അതുകൊണ്ടുതന്നെ ജനസാന്ദ്രതയിൽ പിന്നിൽ നിന്നും മൂന്നാം സ്ഥാനത്താണ്.

## അവലംബം

## പുറത്തേക്കുള്ള കണ്ണികൾ

* State of Montana Website
* Official State Travel Information Site
* Montana energy data & statistics – From the U.S. Department of Energy

വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:മൊണ്ടാന
കെ.പി. ധനപാലൻ

മുൻ ലോക്സഭാംഗവും എറണാകുളം ജില്ലയിൽ നിന്നുള്ള ഇന്ത്യൻ നാഷണൽ കോൺഗ്രസ് നേതാവും കെ.പി.സി.സിയുടെ ഭാരവാഹിയുമാണ് **കെ.പി.ധനപാലൻ **(ജനനം: 4 ഏപ്രിൽ 1950)

## ജീവിതരേഖ
എറണാകുളം ജില്ലയിലെ നോർത്ത് പറവൂരിൽ കെ.കെ.പങ്കജാക്ഷൻ്റെയും മാധവിയുടേയും മകനായി 1950 ഏപ്രിൽ നാലിന് ജനിച്ചു. ബി.എസ്.സി കെമിസ്ട്രിയാണ് വിദ്യാഭ്യാസ യോഗ്യത.ആലുവ യു.സി.കോളേജിൽ നിന്ന് ബിരുദം നേടി

## രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു. വഴിയാണ് പൊതുരംഗത്ത് എത്തുന്നത്

കെ.എസ്.യുവിൻ്റെ യൂണിറ്റ് പ്രസിഡൻറായും എറണാകുളം ജില്ലാ സെക്രട്ടറിയായും യൂത്ത് കോൺഗ്രസിൻ്റെ നോർത്ത് പറവൂർ മണ്ഡലം പ്രസിഡൻറ്, എറണാകുളം ജില്ലാ പ്രസിഡൻറ്, സംസ്ഥാന വൈസ് പ്രസിഡൻ്റ് എന്നി നിലകളിലും പ്രവർത്തിച്ചു.

1979 മുതൽ 1984 വരെ നോർത്ത് പറവൂർ മുനിസിപ്പൽ ചെയർമാനായും 1995 മുതൽ 2000 വരെ നോർത്ത് പറവൂർ മുൻസിപ്പൽ കൗൺസിലറായും പ്രവർത്തിച്ചു.

എറണാകുളം ഡി.സി.സിയുടെ സെക്രട്ടറിയായും വൈസ് പ്രസിഡൻറായും പ്രവർത്തിച്ച ധനപാലൻ 2001 മുതൽ 2007 വരെ എറണാകുളം ഡി.സി.സി. പ്രസിഡൻറായിരുന്നു

2009-ലെ പതിനഞ്ചാം ലോക്‌സഭയിൽ ചാലക്കുടി  മണ്ഡലത്തെ പ്രതിനിധീകരിച്ചിരുന്ന അംഗമാണ്‌ കെ.പി. ധനപാലൻ. ഇന്ത്യൻ നാഷണൽ കോൺഗ്രസ് പാർട്ടി പ്രവർത്തകനായ ഇദ്ദേഹം,2009-ലെ ലോക്സഭ തിരഞ്ഞെടുപ്പിൽ ചാലക്കുടിയിൽ നിന്ന് ലോക്സഭാംഗമായി തിരഞ്ഞെടുക്കപ്പെട്ടു 

2014-ലെ ലോക്സഭ തിരഞ്ഞെടുപ്പിൽ മണ്ഡലങ്ങൾ തമ്മിൽ പരസ്പരം വച്ചുമാറിയതിനെ തുടർന്ന് സിറ്റിംഗ് എം.പി.മാരായിരുന്ന  പി.സി.ചാക്കോ ചാലക്കുടിയിലും  കെ.പി.ധനപാലൻ തൃശൂരിലും പരാജയപ്പെട്ടു. 

കെ.പി.സി.സിയുടെ സെക്രട്ടറിയായും ജനറൽ സെക്രട്ടറിയായും പ്രവർത്തിച്ചു.  നിലവിൽ കെ.പി.സി.സിയുടെ വൈസ് പ്രസിഡൻറാണ്.

**മറ്റ് പദവികൾ**

* 2005-2006 ചെയർമാൻ, ക്ഷീരകർഷക ക്ഷേമനിധി ബോർഡ്
* 2007-2009 ഡയറക്ടർ, നോർത്ത് മലബാർ ഗ്രാമീൺ ബാങ്ക്
* 1980-1982 സെനറ്റ് മെമ്പർ, കൊച്ചിൻ യൂണിവേഴ്സിറ്റി

## തിരഞ്ഞെടുപ്പുകൾ

## അവലംബം

വർഗ്ഗം:1950-ൽ ജനിച്ചവർ

വർഗ്ഗം:ഏപ്രിൽ 4-ന് ജനിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
സ്ത്രീ

സിസ്ജെൻഡറിൽ (Cis gender) പെൺ ലിംഗത്തിൽപെട്ട മുതിർന്ന വ്യക്തികളെയാണ് പൊതുവെ **സ്ത്രീകൾ(Women)** എന്നു പറയുന്നത്.  ബാലികമാരെയും , കൗമാരക്കാരികളെയും വിശേഷിപ്പിക്കാൻ സാധാരണയായി പെൺകുട്ടി എന്ന വാക്കാണു ഉപയോഗിക്കാറുള്ളത്. എങ്കിലും, ചിലപ്പോൾ പ്രായഭേദമന്യേ, ബാലികമാരും , കൗമാരക്കാരികളും ഉൾപ്പെടെ പെൺലിംഗത്തിൽ പെട്ട മനുഷ്യ വ്യക്തികളെ പൊതുവായും  അങ്ങനെ വിശേഷിപ്പിക്കാറുണ്ട്.  ഉദാഹരണത്തിന് 'സ്ത്രീകളുടെ അവകാശം' എന്ന സംജ്ഞ മുതിർന്ന സ്ത്രീകൾക്ക് മാത്രം ബാധകമായ ഒന്നല്ല.
## സ്ത്രീപുരുഷ വൈവിധ്യങ്ങൾ‌

  
    പ്രത്യേകതകൾ 
     സ്ത്രീ32px|right
    പുരുഷൻ‌ right|32px
  
  
    സ്തനഗ്രന്ഥികൾ 
    നല്ല വളർ‌ച്ച പ്രാപിക്കുന്നു
     ശൈശവാവസ്ഥയിൽ‌ വളർ‌ച്ചനിൽ‌ക്കുന്നു
  
    
   ദേഹത്തിലെ രോമംവളരെ കുറച്ചുമാത്രംധാരാളം
  
    ഗുഹ്യരോമാവലി ലൈംഗികാവയവങ്ങൾ‌ക്കുമേലെ സമവിതാനമായ ഒരു വരയാൽ‌ പരിമിതപ്പെടുന്നുമേൽ‌പ്പോട്ട് നാഭിവരെ വളർ‌ന്നു വരാം
  
    താടിയും മീശയുംഉണ്ടാവില്ലപ്രകടമാണ്
  
    കഷണ്ടിയുണ്ടാവാനുള്ള പ്രവണതഉണ്ടാവില്ല പ്രകടമാണ്
  
    ശബ്‌ദം  ഉയർ‌ന്ന സ്ഥായിയിൽ‌. കാരണം ലാറിൻ‌ക്‌സിന്റെ വളർ‌ച്ചക്കൂറവ്താഴ്‌ന്ന സ്ഥായിയിൽ‌. ലാറിൻ‌ക്‌സിന്റെ പൂർ‌ണമായും വളർ‌ന്നു വികസിക്കുന്നു
  
    അരക്കെട്ട്‌ വീതി അധികമുണ്ടാവുംമെലിഞ്ഞിരിക്കും
  
    മാംസപേശികൾ‌ വളർ‌ച്ച കുറവായിരിക്കുംവളർ‌ച്ച കൂടിയിരിക്കും
  
  
      ഇ.എസ്‌. ആർ. സാധാരണയിൽ‌ അധികം സാധാരണയിൽ‌ കുറവ്
  

## അവലംബം

## മറ്റ് ലിങ്കുകൾ

* BBC site on women premiers and other recent women civic and political leaders
* FemBio – Notable Women International 
* NewsOnWomen
* Women and Christianity: representations and practices
* Women in Islam 
* Women's History in America 
* Celebration of Women Writers 

വർഗ്ഗം:സ്ത്രീകൾ
വർഗ്ഗം:മനുഷ്യൻ
എം.ഐ. ഷാനവാസ്

പതിനഞ്ചും പതിനാറും ലോകസഭകളിൽ വയനാട് ലോകസഭാമണ്ഡലത്തെ പ്രതിനിധീകരിച്ച അംഗമായിരുന്നു **എം.ഐ. ഷാനവാസ്‍**. ഇന്ത്യൻ നാഷണൽ കോൺഗ്രസ് അംഗമായ ഇദ്ദേഹം കേരള പ്രദേശ് കോൺഗ്രസ് കമ്മിറ്റിയുടെ  ജനറൽ സെക്രട്ടറിയും വർക്കിങ് പ്രസിഡന്റുമായിരുന്നു.  2009-ലെ തെരഞ്ഞെടുപ്പിൽ കേരളത്തിൽ നിന്നും ഏറ്റവും അധികം ഭൂരിപക്ഷത്തോടെ വിജയിച്ചാണ് ലോകസഭയിലെത്തുന്നത്. 1,53,439 വോട്ടിന്റെ ഭൂരിപക്ഷമുണ്ടായിരുന്നു ഷാനവാസിന്‌. 1999-ലും 2004-ലും ലോകസഭയിലേക്ക് മത്സരിച്ച് പരാജയപ്പെട്ടിരുന്നു. മുൻപ് നിയമസഭയിലേക്കും മത്സരിച്ച് പരാജയപ്പെട്ടിട്ടുണ്ട്. വിദ്യാർത്ഥി യുവജന വിഭാഗത്തിലൂടെയാണ് കോൺഗ്രസ് സംഘടനാ രംഗത്ത് സജീവമായത്. 2018 നവംബർ 21-ന് പുലർച്ചെ ഒന്നരയോടെ തന്റെ 67-ആം വയസ്സിൽ കരൾ സംബന്ധമായ അസുഖത്തെത്തുടർന്ന് ചെന്നൈയിലെ ഡോ. റേല ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആശുപത്രിയിൽ വച്ച് അദ്ദേഹം അന്തരിച്ചു.  മരണസമയത്ത് അദ്ദേഹം എം.പി.യും വർക്കിങ് പ്രസിഡന്റുമായി തുടരുകയായിരുന്നു. നൂർജഹാൻ ബീഗമാണ് ഭാര്യ. ഒരു മകനും ഒരു മകളുമടക്കം രണ്ട് മക്കളുണ്ട്.

## അധികാരങ്ങൾ
* 1972-73 കാലത്ത് കാലിക്ക്റ്റ് യുനിവേഴ്സിറ്റി യൂനിയൻ ചെയർമാൻ
* 1978 ൽ യൂത്ത് കോൺഗ്രസ് വൈസ് പ്രസിഡണ്ട്
* 1983 ൽ കേരള പ്രദേശ് കോൺഗ്രസ് കമ്മിറ്റിയുടെ  ജോയ്ന്റ് സെക്രട്ടറി
* 1985 ൽ കെ.പി.സി.സി. വൈസ് പ്രസിഡന്റ് 

## തിരഞ്ഞെടുപ്പുകൾ

## അവലംബം

വർഗ്ഗം:1951-ൽ ജനിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:പതിനാറാം ലോക്‌സഭയിൽ കേരളത്തിൽ നിന്നുള്ള അംഗങ്ങൾ
വർഗ്ഗം:2018-ൽ മരിച്ചവർ
നെബ്രാസ്ക

**നെബ്രാസ്ക** അമേരിക്കൻ ഐക്യനാടുകളിലെ മഹാസമതലത്തിലും മദ്ധ്യ പടിഞ്ഞാറൻ പ്രദേശത്തുമായി സ്ഥിതി ചെയ്യുന്ന് ഒരു സംസ്ഥാനമാണ്. ലിങ്കൺ ആണ് തലസ്ഥാനം. മിസോറി നദീതീരത്തുള്ള ഒമഹയാണ് ഏറ്റവും വലിയ നഗരം. ഒരിക്കൽ മഹാ അമേരിക്കൻ മരുഭൂമിയുടെ ഭാഗമായി കണക്കാക്കിയിരുന്നു. ഇപ്പോൾ അമേരിക്കയിൽ  കൃഷിയിൽ മുന്നിട്ട് നിൽക്കുന്ന സംസ്ഥാനമാണിത്. വടക്ക് ഭാഗത്ത് സൗത്ത് ഡകോട്ട, മിസോറി നദിയ്ക്ക് ഇരുവശത്തുമായി  കിഴക്ക് അയോവയും തെക്കുകിഴക്കായ മിസോറിയും, തെക്ക്  കൻസാസ്, തെക്കുപടിഞ്ഞാറൻ ഭാഗത്ത് കൊളറാഡോ, പടിഞ്ഞാറ് വയോമിംഗ് എന്നിവയാണ് സംസ്ഥാനത്തിന്റെ അതിരുകൾ. സംസ്ഥാനത്തിന്റെ വിസ്തീർണ്ണം 77,220 ചതുരശ്രമൈലാണ് (200,000 ചതുരശ്ര കിലോമീറ്റർ). ഏകദേശം 1.9 മില്യൺ ആളുകൾ ഇവിടെ വസിക്കുന്നു.

യൂറോപ്യൻ അധിനിവേശത്തിനു ആയിരക്കണക്കിനു വർഷങ്ങൾക്കു മുമ്പുതന്നെ ഒമാഹ, മിസ്സൗറിയ, പോൻക, പാവ്നീ, ഒട്ടോയെ, ലക്കോട്ട (സിയോക്സ്) വിഭാഗത്തിലെ വിവിധശാഖകൾ തുടങ്ങിയ തദ്ദേശീയ അമേരിക്കൻ-ഇന്ത്യൻ ജനവിഭാഗങ്ങൾ ഈ പ്രദേശത്ത് അധിവസിച്ചുവന്നിരുന്നു. ലെവീസ് ആൻറ് ക്ലാർക്ക് പര്യവേക്ഷണകാലത്തെ  അനേകം ചരിത്രപ്രാധാന്യമുള്ള വഴിത്താരകൾ ഈ സംസ്ഥാനത്തിലൂടെ കടന്നു പോകുന്നു. നെബ്രാസ്ക 1867 ൽ അമേരിക്കൻ ഐക്യനാടുകളുടെ 37 ആമത്തെ സംസ്ഥാനമായി അംഗീകരിക്കപ്പെട്ടു. അമേരിക്കൻ ഐക്യനാടുകളിലെ നിയമസഭയിൽ ഏകസഭ മാത്രമുള്ളതും ഔദ്യോഗികമായി നിഷ്പക്ഷവുമായ  ഒരേയൊരു സംസ്ഥാനമാണ് നെബ്രാസ്ക. നെബ്രാസ്ക സംസ്ഥാനത്ത് രണ്ട് പ്രധാന ഭൂപ്രദേശങ്ങളാണുള്ളത്: ഡിസ്സെക്റ്റഡ് ടിൽ പ്ലെയിൻസ്, മഹാസമതലം എന്നിവ. ഡിസെക്റ്റഡ് ടിൽസ് സമതലം മൊട്ടക്കുന്നുകൾ നിറഞ്ഞതും സംസ്ഥാനത്തെ വലിയ നഗരങ്ങളായ ഒമാഹ, ലിങ്കൺ എന്നിവ ഉൾപ്പെട്ടതുമാണ്. പടിഞ്ഞാറൻ  നെബ്രാസ്കയുടെ ഭൂരിഭാഗവും മഹാസമതലത്തിൽ ഉൾപ്പെട്ടിരിക്കുന്നു. ഇവിടം മേച്ചിൽപ്പുറങ്ങൾക്കു പറ്റിയ വൃക്ഷരഹിതമായ പ്രയറികളാണ്. സംസ്ഥാനത്തിന് ഒരു വലിയ കാർഷിക മേഖലയുണ്ട്. ഗോമാംസം, പന്നിമാംസം, ചോളം, സോയാബീൻ എന്നിവയുടെ പ്രധാന ഉത്പാദകരാണ് നെബ്രാസ്ക സംസ്ഥാനം. വസന്തത്തിലും വേനലിലും തീക്ഷ്ണമായ ഇടിമിന്നലും ചുഴലിക്കൊടുങ്കാറ്റും സംഭവിക്കാറുണ്ട്, ചിലപ്പോൾ ശരത്കാലത്തും ഇതു സംഭവിക്കാം. ശൈത്യകാലത്തും വസന്തത്തിന്റെ തുടക്കത്തിലും ചിനൂക്ക് വാതങ്ങൾ സംസ്ഥാനത്തെ ഊഷ്മാവ് കൂട്ടാറുണ്ട്.

## അവലംബം

വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:നെബ്രാസ്ക
എം.കെ. രാഘവൻ

2009 മുതൽ കോഴിക്കോട് നിന്നുള്ള ലോക്സഭാംഗവും 2021 ഡിസംബർ 20 മുതൽ ലോക്സഭയിൽ കോൺഗ്രസിൻ്റെ പാർലമെൻ്ററി പാർട്ടിയുടെ സെക്രട്ടറിയും കോഴിക്കോട് ജില്ലയിൽ നിന്നുള്ള കോൺഗ്രസ് നേതാവുമാണ് 
**എം.കെ.രാഘവൻ**
(ജനനം: 21 ഏപ്രിൽ 1952)

## ജീവിതരേഖ
കണ്ണൂർ ജില്ലയിലെ പയ്യന്നൂർ താലൂക്കിൽ കുഞ്ഞിമംഗലത്ത് കൃഷ്ണൻ നമ്പ്യാരുടെയും ജാനകി അമ്മയുടെയും മകനായി 1952 ഏപ്രിൽ 21ന് ജനിച്ചു. ബിരുദധാരിയാണ്. ബി.എ. ഹിസ്റ്ററിയാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
പതിനേഴാം ലോകസഭയിൽ കോഴിക്കോട് ലോകസഭാമണ്ഡലത്തെ പ്രതിനിധീകരിക്കുന്ന ഇന്ത്യൻ നാഷണൽ കോൺഗ്രസ് നേതാവാണ്. 
കെ.പി.സി.സി. ജനറൽ സെക്രട്ടറിയായി പ്രവർത്തിച്ചിട്ടുണ്ട്. 1987-ൽ പയ്യന്നൂരിൽ നിന്നും 1991-ൽ തളിപ്പറമ്പിൽനിന്നും നിയമസഭയിലേക്ക് മത്സരിച്ചു പരാജയപ്പെട്ടു.

**സഹകരണ സ്ഥാപനങ്ങൾ**

സഹകരണ മേഖലയിലൂടെ രാഷ്ട്രീയ രംഗത്തെത്തിയ നേതാവാണ് രാഘവൻ. സഹകരണ മേഖലയിൽ കേരളത്തിൽ ആദ്യത്തെ ആർട്ട്സ് ആൻറ് സയൻസ് കോളേജ് സ്ഥാപിച്ചത് രാഘവനാണ്. ഗ്രാമീണ ജനതയുടെ ജീവിതനിലവാരം മെച്ചപ്പെടുത്തുന്നതിനായി മലബാർ മേഖലയിൽ അനവധി സഹകരണ സ്ഥാപനങ്ങൾ ആരംഭിച്ചു. ഇത് സാമ്പത്തികമായി പിന്നോക്കം നിൽക്കുന്ന ഗ്രാമീണ ജനതയുടെ പ്രത്യേകിച്ച് ഗ്രാമീണ സ്ത്രീകളുടെ പുരോഗതിക്ക് വഴിതെളിച്ചു.

**തിരഞ്ഞെടുപ്പ് രാഷ്ട്രീയം**

2009-ലെ ലോക്സഭ തിരഞ്ഞെടുപ്പിലാണ് ആദ്യമായി പാർലമെൻ്റിലേയ്ക്ക് മത്സരിക്കാൻ കണ്ണൂർ സ്വദേശിയായ രാഘവൻ കോഴിക്കോട്ടേയ്ക്ക് വരുന്നത്. ഇടതുപക്ഷത്തിൻ്റെ കോട്ടയായ കോഴിക്കോട് നിന്ന് സി.പി.എമ്മിലെ യുവനേതാവ് പി.എ.മുഹമ്മദ് റിയാസിനെ 838 വോട്ടുകൾക്ക് പരാജയപ്പെടുത്തി ആദ്യമായി ലോക്സഭാംഗമായി.

2014-ൽ സി.പി.എം നേതാവ് എ.വിജയരാഘവനെയും 2019-ൽ സി.പി.എം. എം.എൽ.എയായ പ്രദീപ് കുമാറിനെയും പരാജയപ്പെടുത്തി വീണ്ടും 
ലോക്സഭാംഗമായി തിരഞ്ഞെടുക്കപ്പെട്ടു.

## സ്വകാര്യ ജീവിതം
ഭാര്യ - ഉഷാകുമാരി. മക്കൾ - അശ്വതി, അർജുൻ.

## തിരഞ്ഞെടുപ്പുകൾ

## അവലംബം


വർഗ്ഗം:1952-ൽ ജനിച്ചവർ
വർഗ്ഗം:ഏപ്രിൽ 21-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കണ്ണൂർ ജില്ലയിൽ ജനിച്ചവർ
രാഘവൻ, എം.കെ.
വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
ഇ.ടി. മുഹമ്മദ് ബഷീർ

പതിനാറാം ലോകസഭയിൽ പൊന്നാനി ലോകസഭാമണ്ഡലത്തെ പ്രതിനിധീകരിക്കുന്ന അംഗമാണ്‌ **ഇ.ടി. മുഹമ്മദ് ബഷീർ**‍ (ജനനം: ജൂൺ 1, 1946 -  ). ഇന്ത്യൻ യൂണിയൻ മുസ്ലിം ലീഗ് അംഗമായ ഇദ്ദേഹം മുസ്ലിം ലീഗ് സംസ്ഥാന ജനറൽ സെക്രട്ടറി, കേരളത്തിലെ മുൻ വിദ്യാഭ്യാസ മന്ത്രി എന്നീ നിലകളിൽ സേവനമനുഷ്ഠിച്ചിട്ടുണ്ട്. 1985 (ഉപതെരഞ്ഞെടുപ്പ് ), 1991, 1996 , 2001 എന്നീ വർഷങ്ങളിൽ കേരള നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്.പതിനഞ്ചാം ലോകസഭയിലേക്കുള്ള തെരഞ്ഞെടുപ്പിൽ പൊന്നാനി ലോകസഭാമണ്ഡലത്തിൽ നിന്ന് 82,684 വോട്ടുകളുടെ ഭൂരിപക്ഷത്തോടെ വിജയിച്ചു.

ലോക്സഭയിലേക്ക് മൂന്നാം തവണ തിരഞ്ഞെടുക്കപ്പെട്ട ഇ ടി അറിയപ്പെടുന്ന വാഗ്മിയും പ്രഗല്ഭനായ പാർലമെന്റേറിയനുമാണ്.

2018 മുസ്ലിം ലീഗ് അഖിലേന്ത്യാ ഓർഗനൈസിങ് സെക്രട്ടറിയായി അദ്ദേഹം തിരഞ്ഞെടുക്കപ്പെട്ടു

## ജീവിതരേഖ
മലപ്പുറം ജില്ലയിലെ വാഴക്കാട് മപ്രം എരഞ്ഞിക്കൽ തലാപ്പിൽ മൂസ കുട്ടി ഫാത്തിമ ദമ്പതികളുടെ മകനായി 1946 ജൂലൈ ഒന്നിന് ജനനം.

## തിരഞ്ഞെടുപ്പുകൾ

## അവലംബം


വർഗ്ഗം:1946-ൽ ജനിച്ചവർ
വർഗ്ഗം:ജൂൺ 1-ന് ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
മുഹമ്മദ് ബഷീർ, ഇ.ടി.
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ